Dizayn Məktəbi | Qərbi Kaspi Universiteti\nAna səhifəQəbulFakültələrDizayn məktəbi\nDizayn məktəbi 1996-cı ildən fəaliyyət göstərir. Məktəbin nəzdində Dizayn kafedrası, Rəsm və rəngkarlıq, Kompüter qrafikası və Ümum dizayn və həcmli yaradıcılıq kürsüləri fəaliyyət göstərir.\nMəktəbin məqsədi qlobal düşüncə tərzinə və zəruri professional kompetensiyalara malik mütəxəssis hazırlamaqdır. Müasir cəmiyyətin tələblərinə cavab verən təhsil nəticəsində əldə edilən biliklər və bacarıqlar gələcək mütəxəssislərə bədii-layihə məsələlərini həll etməyə kömək edəcək.\nNəzərdə tutulmuş proqramın həyata keçirilməsi üçün məktəbdə yaradılan yaradıcılıq emalatxanaları yeni avadanlıq və materiallarla təchiz edilmişdir: metalın və ağacın emalı üçün dəzgahlar, 3D printer, zəruri alətlər və s. Kompüter sinifləri modernləşdirilərək müasir proqram təminatı ilə yeniləndirilmişdir.\nTələbələr yeni konsepsiyaya əsasən bədii yaradıcılığın bütün incəliklərinin mənimsənilməsi üçün inteqrativ sistemə uyğun olaraq təhsil alacaqlar və bütün fənlərin ənənəvi tədrisi ilə bərabər müasir informasiya texnologiyalarından istifadə edəcəklər. Bu konsepsiya memarlıq-dizayn istiqaməti üzrə təhsil alan tələbələrə qrafik mədəniyyətin bütün imkanlarını aşılayaraq layihələndirmənin yeni metodlarından istifadə etməyə imkan yaradacaq.\nTələbələrə təcrübədə dəstək olmaq və onların professional kadr kimi formalaşması məqsədi ilə Qərbi Kaspi Universiteti avropanın müxtəlif universitet və dizayn məktəblərinin məşhur dizaynerlərinin master-klasslarını təşkil edir. Bundan əlavə olaraq məktəbi "Knauf Marketing Baku” şirkəti ilə əməkdaşlıq edir. Məktəb tələbələrə Erasmus Mundus, Mövlana və digər beynəlxalq proqramlarda iştirak etmə imkanını yaradır.\nElçin Əliyev - Azərbaycan Memarlar İttifaqının üzvü, Qərbi Kaspi Universitetinin Professoru, Sənətşünaslıq üzrə elmlər doktoru.\nƏliyeva Pərvanə - Azərbaycan Memarlar İttifaqının üzvü, Dizayn məktəbinin müdiri\nMüşfiq Əliyev - Azərbaycan Rəssamlar İttifaqının üzvü, Dizayn məktəbinin rəsm və rəngkarlıq müəllimi\nRamiz Aşurli- Qərbi Kaspi Universitetinın Dizayn kafedrasının müəllimi\nAşurli Yevgeniya - Dizayn kafedrasının dosenti, Azərbaycan Dizaynerlər İttifaqının üzvü


Nazir: Ödənilən pullar geri qaytarılacaq, problemli kreditlərə görə 5 il vaxt veriləcək - VİDEO\n28 fev 2019, 23:02\nFərmana əsasən, fiziki şəxslərin banklara 10 min ABŞ dollarınadək xarici valyutada olan əsas kredit borclarının devalvasiya ilə bağlı manatla artmış hissəsi Mərkəzi Bankının elan etdiyi məzənnəyə uyğun olaraq, dövlət büdcəsinin vəsaiti hesabına üç aydan gec olmayaraq manatla ödəniləcək.\nƏmək və Əhalinin Sosial Müdafiəsi naziri Sahil Babayev Real TV-nin canlı efirində bu məsələ ilə bağlı danışıb.\nSahil Babayev bunu tarixi fərman kimi qiymətləndirib:\n“Bu fərman dövlətin əhaliyə dəstəyi kimi qiymətləndirilməlidir. Fərman təxminən 831 min insanı əhatə edir və 2 ana məqsəd güdür. Birinci məsələ devalvasiya məsələsidir. Dövlət 2016-cı ildə baş vermiş devalvasiyadan sonra əhaliyə dəymiş ziyanı kompensasiya edir. Söhbət ana məbləği 10 min dollaradək olan borclardan gedir. Bu borcunu ödəmiş vicdanlı vətəndaşlara da şamil ediləcək və onlara devolvasiya ilə bağlı verdikləri əlavə ödənişlər geri qaytarılacaq.Yəni borcunu ödəyən və ödəməyən hər kəsə bu fərman şamil ediləcək. Birinci hissə 390 min insanı əhatə edəcək.\nFərmanın ikinci hissəsi devalvasiya və valyuta krediti ilə bağlı olmayan, lakin bir ildən çox gecikdirilmiş, problemli kreditlərlə bağlıdır. Bu fərmandan borcunu qaytara bilməyən 440 min insan faydalana biləcək. Belə ki, 1 ildən çox problemli krediti olan vətəndaşın bütün borcları silinəcək, məhkəmə işləri qaldırılacaq və ona öz borcunun ana məbləğini ödəmək üçün 5 il vaxt veriləcək.\n22 sen 2021, 01:35 221\n21 sen 2021, 19:39 563\n21 sen 2021, 19:21 277


Şəhriyar (Göygöl) — Vikipediya\n40°31′39″ şm. e. 46°12′11″ ş. u.\nBu adın digər istifadə formaları üçün bax: Şəhriyar (dəqiqləşdirmə).\nŞəhriyar (əvvəlki adı: Mirzik) — Azərbaycan Respublikasının Göygöl rayonunun inzibati ərazi vahidində kənd.\nƏvvəlki adı Mirzik olmuş və 5 oktyabr 1999-cu ildən dəyişdirilərək Şəhriyar adlandırılmışdır.\nŞəhriyar oyk., sada.\nGöygöl rayonunnun eyniadlı i.ə.v-də kənd.\nCəlilabad r-nunun eyniadlı i.ə.v.-də kənd. Keçmiş adı Xol Təklə olmuşdur. Çar Rusiyasının işğalından sonra gəlmə rus ailələri buranı Pokrovka adlandırmışdı. 1992-ci ildə görkəmli Azərbaycan şairi M.Şəhriyarım (1906–88) şərəfinə indiki ad verildi;\nMasallı r-nunun Qarğalıq i.ə.v.-də kənd. Lənkəran ovalığındadır. Kəndin adı çox güman ki, Biləsuvar şəhərindən 9 km. aralı erkən orta əsr abidəsi Şəhriyar yaşayış yerinin adı ilə bağlı yaranmışdır;\nOrdubad r-nunun Ordubad i.ə.v.-də qəsəbə. Zəngəzur silsiləsinin ətəyindədir. Keçmiş adı Ordubad olmuşdur. 2003-cü ildən M. Şəhriyarın şərəfinə belə adlandırılmışdır;\nŞərur r-nunun eyniadlı i.ə.v.-də kənd. Şəhriyar çayının sahilindədir. Bütün hallarda Şəhriyar şəxs adıdır.\n2009-cu ilin siyahıyaalınmasına əsasən kənddə 1074 nəfər əhali yaşayır.\nMənbə — "https://az.wikipedia.org/w/index.php?title=Şəhriyar_(Göygöl)&oldid=6464531"\nBu səhifə sonuncu dəfə 25 may 2022 23:35 tarixində redaktə edilib.


Məşhur astroloq Ukrayna üçün ən təhlükəli iki günü açıqladı – Medianews\nMəşhur astroloq Ukrayna üçün ən təhlükəli iki günü açıqladı\nAstroloq İrina Zvyagina Ukrayna üçün ən təhlükəli olacaq iki günü açıqlayıb.\nQaynarinfo xəbər verir ki, o, martın 27 və 28-inin ağır günlər olacağını pronozlaşdırıb.\n“Ay Dolça bürcündə, Uranın nəzarəti altındadır. Martın 28-də Ay ilə Mars birləşməsində bu üç planetin təsiri birləşəcək. Bu, iki çətin və ağır gündür. Müharibə üçün bunlar xarakterik enerjilərdir. Sülh və həyat üçün böyük təhlükədir”, – astroloq “Facebook”da yazıb.\nİrina Zvyagina əlavə edib ki, bu iki gün ərzində ukraynalılar mümkün qədər diqqətli olmalı və xüsusi ehtiyac olmadan heç yerə çıxmamalıdırlar.\n"Mançester Yunayted"in daha bir futbolçusu qarət olunub\nPutinin son bir aydakı dəyişikliyi - VİDEO


"Neftçi" "Keşlə", "Qəbələ" "Səbail"lə üz-üzə - YENİLƏNİR » SportFM.Az - İdman xəbərləri\nBu gün Azərbaycan Premyer Liqasında XVII tura yekun vurulacaq.\nSportfm.az xəbər verir ki, ikinci oyun günündə daha iki qarşılaşma baş tutacaq.\nGünün ilk oyununda "Səbail" "Qəbələ"ni qəbul edəcək. Turnir cədvəlinin 7-ci pilləsində qərarlaşan meydan sahiblərinin qələbə qazanacağı halda irəliləmək imkanı olmasa da, "Sabah"la fərqi yenidən minimuma endirə bilər. Son pilləni tutan "Qəbələ" isə qələbə qazanaraq, 7-ci yerə yüksələ bilər. Komandalar arasında mövsümün ilk oyunu "sülh"lə (1:1) başa çatıb, ikinci görüşdə "Qəbələ" böyükhesablı (3:0) qələbə qazanıb.\nBakı və Qəbələ klubları indiyədək Premyer Liqada 10 dəfə qarşılaşıb. Bu oyunların 2-də meydan sahibləri, 5-də qonaqlar qələbə qazanıb, 3 görüş heç-heçə bitib. Top fərqində də "Qəbələ"nin böyük üstünlüyü var - 18:9. "Qırmızı-qaralar" son 4 oyunda meydanı qolsuz tərk etməyib. "Səbail" isə son 4 ev oyununda uduzmayıb.\nTurun son oyununda "Neftçi" "Keşlə"ni qəbul edəcək. Turnir cədvəlinin 2-3-cü pillələrində qərarlaşan komandaların duelində "Neftçi" qələbə qazansa, ikinci yeri qoruyub, rəqibi ilə fərqi artıracaq. "Keşlə" isə qələbə qazanmaqla, ikinci pilləni ələ keçirə bilər. Komandalar arasında cari mövsümün ilk oyununda qalib müəyyənləşməyib (0:0), ikinci görüşdə "Keşlə" (2:1) qələbə qazanıb.\nBakı klubları indiyədək çempionatda 61 dəfə qarşılaşıb. Bu oyunlardan 31-də "Neftçi", 15-də "Keşlə" qələbə qazanıb, 15 görüş isə "sülh"lə bitib. "Ağ-qaralar" top fərqində də böyük üstünlüyə sahibdi - 91:60. "Neftçi" son iki oyunda rəqibinə qalib gələ bilməyib. "Keşlə" isə son 3 səfər matçında qol vurmayıb.\n16.30 Səbail - Qəbələ\n19.00 Neftçi - Keşlə\nPremyer Liqada 15-ci tura start verilir -


5 Oktyabr 2020 11:08\nSpacetv.az xəbər verir ki, bunu Azərbaycan Prezidenti, Silahlı Qüvvələrin Ali Baş Komandanı İlham Əliyev atəşkəs rejiminin bərpa olunmasının şərtləri barədə danışarkən deyib. “Bu gün Cəbrayılın işğaldan azad edilməsi Ermənistana, onun havadarlarına dərs olmalıdır. Mən hadisələrdən əvvəl demişdim. Orada təxribat törətdi, dərs verdik, dərs olmadı. Burada təxribat törətdi, dərs verdik, dərs olmadı. Nəhayət, bu dəfə təxribat törətdi, dərs verdik, indi dərs oldu”, – deyə Prezident İlham Əliyev bildirib.


Qəbrin açılmasının və başqa yerə köçürülməsinin hökmü nədir?\nƏgər bir şəxs bir neçə meyitə toxunsa, həmin qədər də qüsul almalıdır?\nAnatomiya dərsində ölü sümüklərinə toxunduqda məssi-meyit qüslü almaq vacib olarmı? Biz ölülərin müsəlman olmasına qəti əmin olmasaq da nümayəndələr müsəlman olduğunu bildirirlər.\nMüsəlman qəbristanlığında və ya başqa yеrdə dəfn olunmasından asılı olmayaraq tibb institutlarının laboratoriyalarında istifadə еtmək məqsədi ilə ölülərin qəbrini açmaq və sümüklərini çıxarmaq caizdirmi?\nMеyitin zəhər içməsi, yaxud boğulması və yaxud sair səbəblərlə ölməsini ayırd еtmək üçün onu yarmaq caizdirmi?


Trampdan dünyanı ayağa qaldıracaq iddia...\nTrampdan dünyanı ayağa qaldıracaq iddia... Dünya\n1 May 2020 15:41\nABŞ Prezidenti Donald Trampdan dünyanı təəccübləndirəcək daha bir açıqlama gəlib. O, yeni tip koronavirusun Uhandakı laboratoriyadan çıxdığına dair dəlil gördüyünü deyib. Ağ Evdə yaşlıların mühafizəsi ilə bağlı paneldə sualları cavablandıran Tramp bu dəlilin yüksək dərəcə güvən verən dəlil olduğunu bildirib.\nJurnalistlərin bu mövzuda təkidlə suallar ünvanlamasına cavab olaraq isə “Çin bunu qəsdən və ya yanlışlıqla edibsə də, araşdırmaçılarımız bu mövzu üzərində işləyir. Sizə hazırda ətraflı məlumat verə bilmərəm” - sözlərini deyib.\nKoronavirusun pandemiyaya çevrilməsinə ikinci günahkar kimi Ümumdünya Səhiyyə Təşkilatını hədəf alan ABŞ Prezidenti qurumun özündən utanmalı olduğunu dilə gətirib: “Çinin ictimaiyyətlə əlaqələr departamenti kimi işləyirlər. Biz hər il bu təşkilata 500 milyona yaxın pul veririk. Çin isə sadəcə 38 milyon. İnsanlar yüzminlərlə insanın ölümünə yol açan səhvlər edərkən ÜST-ün heç bir bəhanəsi ola bilməz”.\nQeyd edək ki, ABŞ Milli kəşfiyyat Direktorluğu (DNİ) verdiyi açıqlamada COVID-19 virusunun insan əməyi və ya genetikası dəyişdirilmədiyinə dair bilgilərlə həmfikir olduqlarını açıqlamışdı.


X.Fətiyev: “İnşallah Gəncə avtomobil zavodu Xankəndində öz filialını tikəcək” » Ganja Automotive Plant\nganjaauto.az » Xəbərlər » X.Fətiyev: “İnşallah Gəncə avtomobil zavodu Xankəndində öz filialını tikəcək”\nX.Fətiyev: “İnşallah Gəncə avtomobil zavodu Xankəndində öz filialını tikəcək”\n“Gəncəni və gəncəliləri topla, raketlə qorxutmaq olmaz. Bura qədim tarixə malik, mübariz bir şəhərdir. Gəncəlilər hələ Cavad xanın dövründən həmişə işğalçılarla üz üzə döyüşüblər. Ermənilərin gəncəliləri qorxutmaq, raket zərbələri ilə müqavimətlərini qırmaq istəkləri heçə bərabərdir. Gəncə terroristlərin bu vandalizminə qəhrəmancasına dözüm gətirərək Ali Baş Komandanın ətrafında birləşəcək, rəşadətli Azərbaycan ordusuna inanaraq öz həyatlarına davam edəcəklər”.\nBu açıqlamanı Gəncə avtomobil zavodu İstehsalat Birliyinin Müşahidə Şurasının sədri Xanlar Fətiyev verib. Onun sözlərinə görə ermənilər həmişəki kimi öz vandal aktlarını davam etdirirlər. Beynəlxalq təşkilatların vasitəçiliyi üçün az qala diz çöküb döyüşlərin dayandırılmasına yalvaran Paşinyan və ermənilər atəşkəs elan edilən gün Azərbaycanın müxtəlif şəhər və rayonlarını raketlərdən atəşə tutdular:\n“Gəncə döyüş bölgəsi deyil. Burada yaşayan insanlar dinc əhalidir. Onlara raket zərbələri endirmək beynəlxalq hüquq prizmasından hərbi cinayətdir. Onlar tökülən hər bir azərbaycanlının qanı üçün cavab verəcəklər. Döyüş meydanında qəhrəman Azərbaycan ordusuna məğlub olan, torpaqlarımızdan qovulan ermənilərin gücü ancaq qorxaqcasına uzaqdan dinc, silahsız əhaliyə raket zərbələri ilə terror aktı törətməyə çatır” deyə X. Fətiyev əlavə edib.\nMüşahidə Şurasının sədri bildirib ki, Azərbaycan xalqının qələbə əzmini heç nə ilə qırmaq olmaz. Hamı öz Ali baş komandanına, ordusuna, hərbiçilərinə inanır:\n“Prezident İlham Əliyev son cixişinda da qeyd etdiyi kimi heç kim bizi geri çəkilməyə məcbur edə bilməz, xalqın mətinlik, qətiyyət, mübarizlik hissini məhv edə bilməz. Biz birlikdə güclüyük. İnşallah Ali Baş Komandanın rəhbərliyi altına yaxın vaxtlarda rəşadətli ordumuz tarixi Azərbaycan torpaqlarını erməni faşistlərindən azad edəcək və Gəncə avtomobil zavodu Xankəndində öz filialını tikəcək”


Yasamal rayonu, Xiyabani küçəsi\nYasamal rayonu, Xiyabani küçəsində yerləşən, 17 mərtəbəli binanın 7-ci mərtəbəsində 3 otaqlı mənzil satılır. Ümumi sahəsi 90 kv.m. Qaz, su işiq daimidir. Təmiz həyət, sakit məhəllə, avtomobil saxlamağa yer. Bina bütün infrastrukturlara yaxın, çox əlverişli bir ərazidə yerləşir. Ətrafında orta məktəb, avtobus dayanacağı, uşaq bağçası, bank filialı, ticarət mərkəzi və s. yerləşir.


"Ermenistan milyonlarla insanin heyatini nuve tehlukesi ile uz-uze qoyur" - Azadliq Xeber\n“Ermenistan milyonlarla insanin heyatini nuve tehlukesi ile uz-uze qoyur”\n2017-04-26T22:37 xeber – “BMT Baş Assambleyasının 8 dekabr 2016-cı il tarixli A/RES/71/125 qətnaməsi ilə 26 aprel Çernobıl Fəlakətinin Anım Günü elan olunub. 26 aprel 1986-cı ildə baş vermiş Çernobıl nüvə fəlakəti insanlıq tarixində ən dəhşətli fəlakətlərdən biridir. Çernobıl qəzasından 30 ildən artıq müddətin keçməsinə baxmayaraq onun doğurduğu radioaktiv, humanitar, ekoloji, sosial-iqtisadi fəsadlar hələ də qalmaqdadır”.\nSputnik Azərbaycan-ın məlumatına görə, bu barədə Azərbaycan Xarici İşlər Nazirliyinin mətbuat xidmətinin rəhbəri Hikmət Hacıyevin Çernobıl Fəlakətinin Anım Günü (International Chernobil Disaster Remembrance Day) ilə əlaqədar şərhində deyilir.\nSputnik / Igor KostinYeddi min azərbaycanlı “ölüm bölgəsi”nə yollandı…\nH. Hacıyev qeyd edib ki, bu fəlakətin nəticələrinin aradan qaldırılmasında Azərbaycandan 7000 nəfərdən artıq insan iştirak edib. Onun sözlərinə görə, Çernobıl qəzası baş verən dövrdə Azərbaycan qəzadan bilavasitə əziyyət çəkən 7000-dən artıq şəxsin müvəqqəti olaraq ölkə ərazisində yerləşdirilməsi, təminatı, reabilitasiyası və müalicəsini təşkil edib: “Hazırda Azərbaycanda 5000 nəfərə yaxın Çernobıl əlili var. Ötən müddət ərzində 2000 nəfərdən artıq Çernobıl əlili vəfat edib. Dəhşətlisi odur ki, hətta Çernobıl əlillərinin övladları da əksər hallarda radioaktiv şüalanmanın fəsadları və nəticələrindən əziyyət çəkirlər.\nAzərbaycan hökuməti yürütdüyü sosial xarakterli siyasət əsasında Çernobıl əlillərinə daim qayğı göstərir və onların sosial problemləri aradan qaldırır. Çernobıl Fəlakətinin Anım Günü münasibətilə bu faciədən bilavasitə əziyyət çəkmiş Belarus, Ukrayna və Rusiya ilə həmrəyliyimizi bildirərək, beynəlxalq ictimaiyyətin diqqətini Çernobıl AES-in texnologiyasına əsasən 1976-cı ildə tikilmiş Ermənistan ərazisindəki Metsomor atom elektrik stansiyasının (AES) doğurduğu təhlükəyə cəlb etmək istərdik. Metsamor AES bu gün Çernobıl texnologiyası əsasında fəaliyyət göstərən yeganə stansiyadır. Tikildiyi dövrdən etibarən stansiyada ciddi və köklü təmir işləri aparılmayıb. Metsamor AES xüsusi fəallığı ilə seçilən aktiv seysmik zonada yerləşir. Ermənistanın bu AES-i texniki təhlükəsizlik tələblərinə uyğun olaraq saxlamaq və istismar etmək üçün maddi resursları çatışmır, tələb olunan ehtiyat hissələr vaxtında dəyişdirilmir. Stansiyanın istismarının tələblərə uyğun təmin edilməsi üçün Ermənistanda kadr potensialı çatışmır və SSRİ dövründə təlim görmüş mütəxəssislərin əksəriyyəti ölkəndən miqrasiya ediblər”.\nSputnik / Elnur SalayevNüvə fəlakətinin sinonimi\nH. Hacıyevin sözlərinə görə, 11 sentyabr hadisələrindən sonra təyyarələrin bu və ya digər səbəbdən AES-lərlə toqquşması zamanı yeni təhlükəsizlik standartları tətbiq edilsə də, Metsamorun AES-in bu tələblərə cavab verməsi ciddi sual altındadır: “Bundan əlavə, Metsamorun fiziki mühafizəsi lazımı qaydada təşkil olunmur. Metsamor stansiyası nüvə qaçaqmalçılığı və nüvə terrorizmi üçün baza rolunu oynayır və dəfələrlə digər ölkələrin ərazisində Metsamordan çıxarılmış radioaktiv maddələr saxlanılıb. Texnologiyanın köhnə olması və stansiyanın fəaliyyətində texniki təhlükəsizlik qaydalarına lazımınca riayət olunmaması Ermənistan və region üçün ciddi ətraf mühit problemləri yaradır, su hövzələrini və transregional çayları radioaktiv çirklənməyə məruz qoyur. Həmçinin stansiyanın fəaliyyəti qeyri-şəffaf xarakter daşıyır və orada davamlı şəkildə baş verən texniki nasazlıqlar və qəzalar haqqında ictimaiyyətə məlumat verilmir. “National Geographic” tərəfindən Metsamor mövcud AES-lər arasında ən təhlükəli AES kimi qiymətləndirilib. Bu kimi köklü və ciddi problemlərin olduğu halda, Ermənistanın mənəvi və texniki baxımdan öz resurslarını tükətmiş Metsamor atom elektrik stansiyasının istismarını davam etdirməsi beynəlxalq ictimaiyyət qarşısında məsuliyyətsiz davranışın növbəti nümunəsidir. Ermənistan Çernobıl faciəsinin nəticələrindən dərs çıxarmaq əvəzinə bu addımı ilə Xəzər, Qara və Aralıq dənizi hövzələri boyunca milyonlarla insanın həyatını nüvə təhlükəsi ilə üz-üzə qoyur. Bolqarıstan və Slovakiya ərazisində eyni texnologiya ilə fəaliyyət göstərən AES-lərin fəaliyyəti Avropa İttifaqının dəstəyi ilə dayandırılıb. Avropa İttifaqı və digər təsisatlar tərəfindən Ermənistana Metsamor AES-in dayandırılması üçün dəstək təklif edilsə də Ermənistan bundan imtina edir”.\nSputnik / Rahim Zakiroglu200-ə yaxın Çernobıl əlilinə mənzil verilib\nH. Hacıyev qeyd edib ki, Ermənistan Respublikasının bu siyasəti Nüvə Silahlarının Yayılmaması Müqaviləsi ilə bağlı təminatların tətbiq edilməsi barədə Atom Enerjisi üzrə Beynəlxalq Agentlik (AEBA) ilə Ermənistan arasında imzalanmış Saziş, Nüvə Materiallarının Fiziki Mühafizəsi haqqında Konvensiya və ona Düzəliş, Nüvə Təhlükəsizliyi haqqında Konvensiya, Nüvə Terrorizmi fəaliyyətinə qarşı Beynəlxalq Konvensiya, AEBA-nın “Radioaktiv Mənbələrin Təhlükəsizliyi üzrə Davranış Məcəlləsi” və “Radioaktiv Mənbələrin İxracı və İdxalı Qaydaları”, habelə BMT Təhlükəsizlik Şurasının nüvə, kimyəvi və bioloji silahlar və onların çatdırılma vasitələrinın yayılmasının qarşısının alınması barədə 1373 və 1540 saylı qətnamələri, həmçinin Sərhədyanı ərazilər kontekstində Ətraf mühitə təsirin qiymətləndirilməsi üzrə konvensiyanı (UN Espoo Convention) ciddi şəkildə pozulmasıdır: “Fürsətdən istifadə edərək əsasən BMT və onun müvafiq strukturları, o cümlədən AEBA başda olmaqla aidiyyəti beynəlxalq təsisatları, region dövlətlərini, ətraf mühit sahəsində ixtisaslaşan vətəndaş cəmiyyəti təşkilatlarını, beynəlxalq kütləvi informasiya vasitələrini, Ermənistan ictimaiyyətində olan sağlam düşüncəli insanları regionu Çernobıl kimi nüvə təhlükəsi ilə üzbəüz qoyan Metsamor AES-in dayandırılması istiqamətində səylərin artırılmasına çağırırıq”.


Prezident və Birinci vitse-prezident “Ana harayı” abidəsini ziyarət etdilər\naccess_time26/01/2021 18:47 folder_openGündəm\n“Bəzən adları belə normal saxlamırlar: "Məmməd, Məmiş, Mamed" deyib nə günə salırlar?!”\nƏdliyyə Nazirliyinin 2020-ci ilin yekunlarına həsr olunmuş onlayn mətbuat konfransı keçirilib. Nazirlikdən verilən məlumata görə, il ərzində oğlan uşaqlarına verilən adlar arasında Yusif, Uğur, Hüseyn, Məhəmməd, Əli qızlara isə Zəhra, Məryam, Mələk və Aylin adları üstünlük təşkil edib. Siyahıya nəzər saldıqda dini adların ön plana çəkildiyini görürük.\nAzərbaycandakı ailələrin bir çoxu İslam dini mənşəli adların uşaqlara qoyulmasını yüksək qiymətləndirir. Lakin bunun əksini düşünənlər də var. Bir neçə il əvvəl dini adlara üstünlük verilməsi halları azalmışdı.\nStatistik göstəricilərlə bağlı fikirlərini "Sherg.az"la bölüşən millət vəkili, VHP sədri Sabir Rüstəmxanlı diqqətə çatdırıb ki, dinimiz İslam dinidir və belə adlar qoyulmalıdır. Eyni zamanda milli adlarımızı unutmamalıyıq:\n"Kitabi-Dədə Qorqud"da və digər dastanlarımızda çox möhtəşəm türk adları var. Millət olaraq həmin adlara üstünlük verməliyik.\nNəzərə almalıyıq ki, dini adlar çox da ucuzlaşdırılmalı deyil. Bir sinfə daxil olursan, 5 nəfər Məhəmməd adında oğlan görürsən. Bəzən adları belə normal saxlamırlar: "Məmməd, Məmiş, Mamed" deyib nə günə salırlar?!\nİslamda müəyyən ayrı- seçkiliyi yaya biləcək adlara da ehtiyatla yanaşmaq lazımdır. Elə adlar qoyulmalıdır ki, İslamı birləşdirən faktora çevirsin, ayıran faktora yox".


Ruhaninin Ermənistan siyasəti necə olacaq? –\nRuhaninin Ermənistan siyasəti necə olacaq? – TƏHLİL\n08:53 10 İyul 2013 Oxunub : 742\nÖtən ay İranın Ermənistandakı səfiri M.Rəisi mətbuat konfransı keçirərək Ermənistana ucuz qaz verməyə, İran-Ermənistan dəmiryolunu tikməyə, digər iqtisadi layihələr reallaşdırmağa hazır olduğunu bildirdi. İran Rusiyanı Ermənistandan sıxışdırıb çıxarmağa hazırdır.\nDağlıq Qarabağ məsələsində bütün dövlətlərin mövqeyi dəyişilsə də, İranın mövqeyi hələ ki, dəyişilməyib. İranın Qarabağ məsələsi ilə bağlı mövqeyində baş verən dekorativ dəyişiklik Azərbaycanın artan gücü ilə əlaqəlidir. Eyni zamanda, İran Azərbaycanı aldatmaq istəyir ki, İran ermənilərə nə qədər çox kömək edərsə, bu, Dağlıq Qarabağ məsələsində İranın mövqeyini gücləndirəcək.\nİranın Ermənistanda güclənən mövqeyi sonda Qarabağ məsələsində Azərbaycanın faydasına çevriləcək. Əlbəttə, haçansa İran normal müsəlman dövləti olacaq və ya İrandakı azərbaycanlılar xeyli güclənəcək. Bu halda İran Azərbaycana dəstəkdən fərqli mövqe nümayiş etdirə bilməz. Hələ ki, bu gün gəlməyib. İranın müddətini başa vuran prezidenti M.Əhmədinecad 8 illik prezidentliyində heç bir dövlətə Ermənistana etdiyi qədər yaxşılıq etməyib:\nı) M.Əhmədinecad Ermənistana 3 dəfə səfər edən yeganə İran prezidentidir ;\nıı) M.Əhmədinecad dünyada yeganə prezidentdir ki, Ermənistan prezidenti S.Sərkisyanın İrana səfər etməsinə hədiyyə əta edib: birinci dəfə 20 milyon dollar, ikinci dəfə 60 milyon dollar;\nııı) Alternativ avtomobil yolu M.Əhmədinecadın dövründə çəkildi;\nıv) İran-Ermənistan qaz kəməri M.Əhmədinecadın dövründə layihələşdi, İranın hesabında maliyyələşərək çəkildi. İndi bu kəmərin Ermənistan hissəsi RF-ə məxsusdur;\nv) 3 ədəd yüksək gərginlikli İran-Ermənistan elektrik xəttinin çəkilməsi layihələndirildi. 3 xətdən 2-si İranın vəsaiti hesabına tikilib, fəaliyyətdədir;\nvı) Təbriz-Yerevan neft məhsulları kəməri İrandan asılı olmayan səbəblərdən reallaşdırılmır. RF Ermənistanın yanacaq sahəsini özəlləşdirib.\nvıı) “Şimal-Cənub” dəhlizinin avtomobil yolunun layihələşdirilməsi və tikintinin başlanması M.Əhmədinecadın dövründə oldu;\nvııı) İran-Ermənistan dəmiryolunun texniki-iqtisadi əsaslandırılması tam hazırdır. Əvvəlki qiymətlə bu dəmiryolunun çəkilməsi 2,5-3 milyard ABŞ dolları vəsait tələb edir. İndi daha bahalaşıb. M.Əhmədinecad hökuməti bəyan etdi ki, Ermənistan öz ərazisində İran-Ermənistan dəmiryolunun tikintisinə başlayan kimi İran öz ərazisində dəmiryolunu çəkməyə başlayacaqdır. Bu dəmiryolunun təxminən 1/4-i Ermənistan ərazisinə düşür;\nıx) Mehri SES-in tikintisi başlandı. İran bu SES-in tikintisinə 330 milyon dollar vəsait ayırdı. İndi smeta xərcləri bahalaşaraq 500 milyon dollar olub. M.Əhmədinecad hökuməti bu halda da Mehri SES-in tikiləcəyini bildirdi;\nx) Mehri SES təkcə iqtisadi və ya energetik layihə deyil. İran Mehri SES-in tikintisinin və fəaliyyətinin təhlükəsizliyini öz üzərinə götürüb. Mehri SES Azərbaycanın işğal olunmuş ərazilərinə söykənib. Mehri SES-in tikintisinin və fəaliyyətinin təhlükəsizliyinə İran təminat verməklə Ermənistanın Azərbaycan torpaqlarını işğal altında saxlamasına təminat vermiş olur;\nxı) İran “Qaz əvəzinə elektrik enerjisi” layihəsi reallaşdırır. İndi İrana həmin elektrik enerjisi lazım deyil. Amma Ermənistana faydalı olduğu üçün reallaşdırır. Hər il 1,2 mlrd m3 qaz Ermənistanda elektrik enerjisinə (1 m3 qaz = 3 KVt) çevrilib İrana qayıtmalıdır. Ermənistan RF-in qorxusundan bu imkanın yalnız 1/3-dən istifadə edir;\nxıı) İran Ermənistanın ictimai-siyasi mühitinin təxminən 80%-ni maliyyələşdirir. Bu maliyyələşmə gizli yolla aparılır. Ermənistanın ictimai-siyasi mühitinə İranın xərclədiyi pul Fələstində bəzi qruplaşmalara xərclədiyi pulla müqayisə oluna bilər;\nxııı) M.Əhmədinecad xristian Ermənistanı və müsəlman İranını eyni mədəniyyətin daşıyıcısı elan etdi.\nM.Əhmədinecadın dövründə İran heç bir müsəlman qonşusu ilə münasibətləri bu səviyyədə inkişaf etməyib; İran-Ermənistan münasibətləri öz “qızıl dövrünü” yaşayıb.\nİranın Ermənistana qoyduğu investisiya və bu dövlətlə illik mal dövriyyəsi Fələstinə qoyduğu investisiya və mal dövriyyəsindən 10-15 dəfə çoxdur. M.Əhmədinecad ermənilər qarşısında götürdüyü yalnız bir - Azərbaycanda İranın 5-ci kolonunu yaratmaq öhdəliyini yerinə yetirə bilmədi. Əgər M.Əhmədinecadın dövründə iranpərəst qüvvələr Azərbaycanda güclənsəydi, Dağlıq Qarabağla bağlı proseslərin inkişaf dinamikası indikindən əks istiqamətdə baş verəcəkdi.\nHazırda Qarabağ tənzimləməsində inkişaf dinamikası düzgün istiqamətdədir: İran və Ermənistan zəifləyir, Azərbaycan güclənir. Ermənilərə görə, yeni prezidentin seçilməsi İran-Ermənistan münasibətlərini dəyişməyəcək, çünki İranın xarici siyasətini prezident deyil, ali dini lider müəyyənləşdirir – o, isə dəyişilməyib.\nS.Sərkisyan İranın yeni seçilmiş prezidenti S.Ruhanini təbrik etdi və onun təbrik məktubuna dərhal cavab aldı.\nYeni prezidentin seçilməsi İrandakı erməniləri ruhlandırıb. İran parlamentində erməni mənşəli deputat K.Xanlaryan S.Ruhaniyə etdiyi müraciətdə ermənilərin İranın daxilindəki inkişafından bəhs olunmaqla yanaşı S.Ruhaniyə Türkiyəyə daha artıq təzyiqlər etmək tövsiyə olunur.\nTəbrizin imamcüməsi S.Şəbüstərinin Azərbaycandan gedən nümayəndə heyətini qəbul edərkən Dağlıq Qarabağın Azərbaycana məxsusluğu ilə bağlı səsləndirdiyi fikirlər Ermənistan mətbuatında geniş işıqlandırılsa da, ajiotaj yaratmadı. Hər halda, Ermənistan mətbuatında həm Rusiyanın, həm də İranın eyni vaxtda Ermənistandan uzaqlaşıb, Azərbaycan yaxınlaşması ilə bağlı fikirlərə rast gəlmədik.\nSiyasi İnnovasiyalar və Texnologioyalar Mərkəzinin (SİTM) hesabatından


4 Şərh Baxış: 14 226\nOskar Uayld deyirdi ki, qadınlar anlaşılması üçün deyil, sevgi üçün yaradılıb.\nBu yazıçı zərif cinsin nümayəndələrini əksər kişilərdən daha yaxşı başa düşürdü. Əlbəttə, ziddiyyətli fikirdir, ola bilsin ki, onu belə düşünməyə vadar edən amil, tanınmış qadınların bir çoxunun öz zəkasının hesabına deyil, gözəllikləri və məşhur kişilərin məşuqələri olaraq tarixə düşə bilmələridir.\nMilli.Az olaraq bu yazıda tarixin ən məşhur məşuqələrinin bir neçəsi haqda danışacağıq.\nBu xanım tarixdə ən pozğun qadınlardan biri kimi qaldı. İmperator Klavdiyin arvadı olan Valeriya, öz yüksək statusuna baxmayaraq, Romada sözün əsl mənasında şəhvət və əxlaqsızlıq təcəssümü idi. Messalina eramızın I əsrində yaşayıb. Müasirlərinin xatirələrində yazılır ki, o, hətta Nerondan daha pozğun olub. Baxmayaraq ki, Neron vəhşi orgiyalarla, sarayda uşaq hərəmxanalırının yaradıcısı kimi məşhur idi. Messalina haqqında yazılan qeydlər də vurğulanır ki, o, Roma fahişəxanalarına gələrək, orada fahişələrdən birinin yerini tuturdu. Yalnız belə öz ehtirasını qane edə bilirdi. Valeriyanın gözündən heç bir yaraşıqlı kişi yan keçə bilməzdi. Onun bu cür davranışları uzun müddət davam etdi, çünki imperator olan ərinin başı özünə qarışmışdı. Lakin Valeriya daha da irəli gedərək, öz kişilərindən birini - Qay Siliyi hakimiyyət kürsüsündə oturtmağa çalışırdı, amma sui-qəsd baş tutmadı, özü Messalina isə imperatorun əmri ilə 28 yaşında qətlə yetirildi. Tarixçilər deyirlər ki, həmin anda qadın artıq sifilisə yoluxmuşdu, ona görə də bu cür ölüm onun əxlaqsız və biabırçı həyatının sonu üçün çox da pis sayılmırdı.\n29 May 16:53 13 534 Azərbaycanda xüsusi karantin rejiminin müddəti UZADILDI\n29 May 16:03 10 577 Nazirlər Kabineti koronavirusla bağlı yeni QƏRAR verdi: Bazarlarda, qapalı ictimai iaşə, ticarət yerlərində...\n29 May 13:38 9 050 Azərbaycanlı məşhur süni mayalanma yolu ilə ANA OLMAĞA HAZIRLAŞIR\n29 May 10:24 8 464 Koronavirusla bağlı ŞAD XƏBƏR: Virus artıq ... - FOTO\n29 May 12:13 7 351 Bakı sakinlərinin nəzərinə! BU TARİXDƏ küçəyə çıxmayın... - FOTO\n29 May 19:11 6 235 Toy mərasimlərinin keçirilməsi... - RƏSMİ AÇIQLAMA\n29 May 15:45 5 309 Azərbaycana giriş-çıxışa tətbiq olunan məhdudiyyət BU TARİXƏDƏK uzadılır - Operativ Qərargah\n26 May 12:30 74 490 “Soyunub özünü telefonla çəkib” - Rəqqasə Fatimə - VİDEO\n27 May 13:51 23 361 Ülviyyə Xəlilbəylidən ÜZÜCÜ XƏBƏR - FOTO\n26 May 10:36 21 617 Cavanşir Quliyev Aygünün 16 il öncəki səsyazısını yaydı - VİDEO - FOTO\n28 May 14:05 15 663 Toy etmək istəyənlərin diqqətinə: Bu tarixdən etibarən... - AÇIQLAMA\n28 May 09:45 10 269 Karantin vaxtı "ölən" kişi dəfnindən bir ay sonra evə qayıtdı - Ailəsi ŞOK KEÇİRDİ - FOTO


Bitcoin ucuzlaşmaqda davam edir '; // item += '\nDünyanın əsas kriptovalyutası sayılan "bitcoin"in qiyməti ucuzlaşmaqda davam edir.\n"Ölkə.Az" xəbər verir ki, "bitcoin" son 24 saat ərzində 829 dollar və ya 5,7% ucuzlaşıb. Yəni, "bitcoin"in bu gün saat 09:34-ə olan qiyməti 13 min 520 dollara bərabər olub.\nSon bir həftə ərzində isə "bitcoin" 1 521 dollar və ya 10,1% ucuzlaşıb.\nQeyd edək ki, "bitcoin" son sutka ərzində 13 min dollara qədər ucuzlaşıb. Belə ki, "bitcoin"in dünən saat 08:54 -ə olan qiyməti 14 min 105 dollara satılıb.\nAzərbaycan Mərkəzi Bankı 15 oktyabr tarixindən etibarən valyuta məzənnələrini açıqlayıb.\nMərkəzi Bankdan "Ölkə.Az" verilən məlumata görə, oktyabrın 15-nə olan rəsmi məzənnələr bülleteninə əsasən, ABŞ dollarının rəsmi məzənnəsi 1,7000 manat təşkil edir.\nManata nəzərən avronun məzənnəsi 1,9635 manat təşkil edir.\n1 türk lirəsi 0,2890 manat, 1 rus rublu 0,0257 manat, 100 İran rialı 0,0040 manat, 1 gürcü larisi isə 0,6421 manatdır.


Vergidən yayınan dünyaca məşhurlar | Gənc Ailə\nAna Səhifə KİŞİ Vergidən yayınan dünyaca məşhurlar\nVergidən yayınan dünyaca məşhurlar\nMəşhurların vergidən yayınması hər zaman müzakirə olunan mövzulardan sayılır. Bu siyahıda daha çox zəngin iş adamlarının və şou-biznes dünyası məşhurlarının adları çəkilir. Cəmiyyətin yüzdə biri olan super varlılar, məşhur insanlar və böyük şirkətlərin vergi qaçaqçılığı ilə bağlı çirkli işləri zaman-zaman ortaya çıxır.\n“Gencaile.az” “Yeni Müsavat”-a istinadən vergi qaçaqçılığı və bu siyahıda kimlərin olması ilə bağlı dosye təqdim edir. “Paradise Papers” adını daşıyan və 13.4 milyon sənəd bu mövzuda bütün dünyaya mühüm faktlar təqdim edir. 19 “vergi cənnəti”ni ortaya qoyan “Paradise Papers” bir Almaniya qəzeti tərəfindən ələ keçirilib və başqa yayım orqanlarında da yayımlanıb. Xatırladaq ki, daha öncə də “Panama Papers” adı altında çox önəmli məlumatlar ortaya çıxmışdı. Çox varlıların öz ölkələrində vergi ödəməmək üçün nələr etdikləri indi daha yaxşı şəkildə ortaya çıxıb. Sənədlər gizli olan, bizim görə bilmədiyimiz bir dünyaya pəncərə açır. “Paradise Papers”də İngiltərə kraliçası, Oksford, Kembric universitetləri, Amerikada nazir olan Vilbur Ross, Kanada baş naziri Castin Trudeau, İngiltərədən Lord Ashcroft, məşhur simalar, eləcə də Nike, Apple kimi şirkətlər yer alır. Siyahı uzundur. “Panama sənədləri”ndən fərqli olaraq, “Paradise Papers” ortaya hər hansı cinayət çıxarmır. Qanuni yollardan, ofşor şirkətlər vasitəsilə necə vergi ödənmədiyini göstərir. Mühasiblər super zənginlərin əvəzinə bu yolları tapırlar. Beləcə, sıradan vətəndaşlar vergilərini ödəyərkən varlılar böyük miqdarda vergi qaçırırlar.\nSistem buna imkanlar yaradır. İnkişaf etmiş ölkələrdə gedərək artan qeyri-bərabərlik ciddi bir problem olduğu halda “üstdəkilərin” vergi qaçırması durumu daha da ciddi hala gətirir. Bəs bu durum belə davam edə bilərmi? Varlılar vergi qaçırarkən dövlət səhiyyə, təhsil və digər sahələrdə vəzifəsini lazım olduğu kimi yerinə yetirə bilirmi?\nİqtisadçılar deyirlər ki, müasir texnoloji imkanları nəzərə alaraq vergi qaçırmağın qarşısını tamamən almaq mümkün deyil. Hər zaman kimlərsə bir yolunu tapıb, bir miqdar vergi qaçıracaqlar. Buna baxmayaraq, “Paradise Papers”in ortaya qoyduğu faktlar çox böyük miqdarda vergi qaçırıldığını göstərir. Hökumətlər bu duruma necə göz yumur? Dövlətlə lazımi çıxış yolları taparaq, qaçırılan miqdarı azalda bilir. Daha təsirli bir şəkildə vergi toplaya bilir. “Vergi cənnətləri” (Bermuda Adaları, Isle of Man, Jersey, Hollandiya, Lüksemburg, İrlanda və s.) mövzusunda çıxış yolları tapıla bilər.\nİqtisadçı Qabriyel Zucmana görə, milli şirkətlər keçən il 600 milyard avronu ofşor “vergi cənnəti”nə yönləndiriblər.\nAralarında Nobel İqtisad Mükafatı sahibi olan Angus Deatonun da olduğu 300-ə yaxın iqtisadçı dünya liderlərinə göndərdikləri bir məktubda “vergi cənnətləri”nin varlığının qlobal varlılıq və rifaha hər hansı fayda vermədiyini, faydalı bir iqtisadi məqsəd olmadığını demişdi. “Vergi cənnətləri” şəffaf deyillər. Siyasətçilərin bu mövzuda ciddi müzakirə aparması lazımdır. Amerikada, İngiltərədə, digər ölkələrdə böyük şirkətlərin, super varlıların paylarına düşən vergiləri ödəmələrinin təmin olunması, vergi qaçırmaq yollarının bağlanması üçün işlər görülməlidir. Xalqın bu mövzuda siyasətçilərə təzyiq göstərməsi də son dərəcə vacibdir.\nMəsələn, İngiltərədə İşçi Partiyası ofşor vergi rejimləri mövzusunda araşdırma aparılmasını tələb edib. Təkcə İngiltərədə yox, bütün ölkələrdə belə araşdırmalar aparılmalı və nəticələri də cəmiyyətlə paylaşılmalıdır.\nAmma bu günə qədər dünyada vergi qaçıran bir çox məşhurların adları açıqlanıb. Onlar daha çox “ağıllı” menecerlərinin əli ilə vergi qaçırsalar da, uzun müddət məhkəmələrdə sürünüblər.\nHollivud aktyorları vergidən belə yayınır\nBaşlayaq Hollivud aktyoru Nikolas Keycdən. O, uzun müddət vergidən yayınmağa cəhd edib. Hazırda onun vergi borcunun 14 milyon dollara çatdığı iddia edilir. Lakin Snaypsdan fərqli olaraq, Keyc həbsxanaya düşməmək üçün problemin hüquqi həlli ilə ciddi şəkildə məşğuldur.\nMark Entoni – məşhur aktrisa və müğənni Jenifer Lopesin keçmiş əri Mark hələ 2007-ci ildə 2,5 milyon dollar vergi borcuna görə cəzalandırılmışdı. Buna baxmayaraq, hazırda onun 3,4 milyon dollar vergi borcunun olduğu iddia edilir.\nUesli Snayps – “Bleyt” filmində baş rolu oynamış bu məşhur aktyor vergi orqanlarına 15 milyon dollar vergi borcuna görə həbsxanaya düşüb. Onun bu hekayəsi “Ulduzlar və vergi” serialının ən qalmaqallı seriyası hesab edilir.\nMayk Tayson – məşhur boksçu 2005-ci ildə, müflis olduğunu bəyan etmiş və dövlətə 25 milyon dollar borcu qalmışdı. Mayk Tayson uzun müddət vergi orqanları ilə hesablaşmasa da, sonda bütün borclarını tam şəkildə ödəməyə məcbur olub.\nKris Taker – bu məşhur Hollivud aktyorunun indiyə qədər yığılmış vergi borcu 11 milyon dollardan artıqdır.\nLindsi Lohan – tanınmış aktrisa hələ 2009-cu ildə 93,7 min dollar vergi borcuna görə qalmaqal qaldırmışdı. O vaxt iddia edirdi ki, bu borc ona səhv hesablanıb. Keçən il isə Lohan qanunla hesablaşmalı olub və bütün vergi borclarını ödəyib.\nDieqo Maradonna – məşhur futbolçunun da uzun illər boyunca vergi orqanları ilə problemi olub. 2012-ci ildə onun vergi orqanlarına 40 milyon dollar vergi borcu qalmışdı.\nLuçano Pavarotti – bu qeyri-adi səs sahibi opera səhnəsində olarkən illik gəliri 60 milyon dollardan az olmayıb. Lakin Pavarotti 6 il dalbadal öz gəlirləri haqqında bəyannaməni düzgün doldurmayıb, vergi borcları 19 milyon dollara çatıb. İtaliya qanunlarına görə, onu həbs cəzası gözləyirdi, lakin borcunun 15 milyon dollarını ödədikdən sonra dünya səviyyəli müğənni həbs cəzasından qurtula bilib.\nSofi Loren – bu aktrisa isə hər nə qədər zərif rollar canlandırsa da, tam bir vergi qaçaqçısıdır. O, vergidən yayındığına görə 17 gün həbsxanada yatmalı olub. Onu yüksək mədəni davranışına görə həbsxanadan azad etsələr də, məhkəmə çəkişmələri illərlə davam edib.\nFutbolçular həm topun dalınca, həm də vergidən qaçır…\n“Real Madrid”in ulduz futbolçusu Kristiano Ronaldo da vergi qaçaqçılığına görə zamanında halim qarşısına çıxıb. İspaniya məhkəməsi onun 14.7 milyon avroluq vergi qaçırdığını iddia edir.\nOndan öncə Barselonada forma geyinən Lionel Messi, 4,1 milyon avro vergi qaçırdığı iddiası ilə Ali Məhkəmə tərəfindən 21 aylıq həbs cəzası almışdı. Keçmişdə eyni səbəbə görə Barcelonanın argentinalı futbolçusu Cavier Maşeranoya da bir illik həbs və 815 min avro pul cəzası verilmişdi.\nİtaliyanın sabiq baş naziri Silvio Berluskoni özünün media imperiyası olan “Mediaset” üçün televiziya hüququ əldə edərkən vergidən yayınıb. Daha sonra bu ittihamlar onun üzərindən götürülsə də, yaratdığı “Mediaset” media holdinqinin rəhbəri və oğlunun üzərində qaldı.\nBiznesmen və lobbiçi Jek Abramoviç də bu siyahıda xüsusi yer tutur. İçində vergidən yayınma da olmaqla, əlavə 4 ittihama əsasən, o, 5 il 10 ay müddətinə həbs cəzasına və 21 milyon cərimə ödəməyə məhkum edilib. Cəza çəkdiyi zaman təkrar ittihamla üzləşib və əlavə 4 il cəza alıb.\nTürkiyədə də vergi qaçaqçılığı ilə iri şirkətlərlə yanaşı, tanınmış ulduzlar da məşğul olur. Zaman-zaman cəmiyyət onların səs-küylü məhkəmələrinin şahidi olub. Müğənni Sibel Can, aktrisa Fatma Girik, müğənnilər Mustafa Sandal və Mahsun Qırmızıgüllə yanaşı, məşhur rejissorlar Osman Sınav və İrfan Tözüm də “vergi qaçaqçılığı etmək” ittihamı ilə hakim qarşısına çıxıb.\nGeriDistant müalicə məqsədəuyğundurmu? İrəli2018-ci ilin idman ayaqqabı trendləri - FOTOLAR


🥇 ▷ Memoji nədir? Animoji sənə necə bənzəməlidir » ✅\nMemoji nədir? Animoji sənə necə bənzəməlidir\nO sistema mesajlaşma, həmçinin iMessage tətbiqi olaraq bilinən mesajlaşma platformasıdır Apple 2017-ci ildə Mesajlar istifadə edən Animoji adlı bir xüsusiyyət əlavə etdi sistema Apple Üzünüzdəki populyar emoji simvollarını xəritə şəklində göstərmək və real vaxt rejimində üz ifadələrinizi təqlid etmək üçün Üz kamera ID\nApple Daha sonra Memoji adlı 2018-ci ildə xüsusiyyət genişləndirməsini təqdim etdi. Memoji, Animoji kimi üz hərəkətlərinizi izləyən avatarlar yaratmağa imkan verir, lakin onlar yerüstü emojilərdən və ya robot emojilərindən çoxdur.\nMemoji haqqında bilmək lazım olan budur.\nMemoji fərdi Animoji. Bu əsasən AppleVersi Bitmoji Snapchat və ya Samsung Emoji AR.\nBu animasiya tam olaraq sizin kimi görünə bilər (və ya, məsələn, sarı dəri, mavi saç, mohawk, soyuq, koks və ya kovboy şapkası olan versiyanız). Apple "Çox fərqli Memoji dəsti" təklif etmək üçün çox çalışdığını söylədi.\nMemoji'inizi başınızı, qaşlarınızı və ya göz rənginizi dəyişdirməyinizdən asılı olmayaraq özünüzü uyğunlaşdırdığınız zaman Memoji yaradıcı alət vasitəsi ilə real vaxt rejimində dəyişdiyini görürsünüz.\nMemojini necə qurmaq və bölüşmək olar\nTətbiq mesajını açın Apple.\nSöhbətdəki mətn sahəsinin yanında tətbiq mağazası nişanına toxunun.\nApp Store tətbiq seçimində Animoji (mono) işarəsinə toxunun.\n'Yeni Memoji' -ə çatana qədər mövcud emoji simvolları arasında fırladın.\nMemoji yaradıcısını açmaq üçün "Yeni Memoji" vurun.\nIPhone-nu gördüyünüzdə, dəri və saç rəngi kimi Memoji üstünlüklərinizi tənzimləyin.\nTamamlandıqda, Memoji Animoji çekmece üçün saxlamaq üçün "bitdi" vurun.\nMesajda Animoji göndərmək üçün göndərmə düyməsinə (mavi ox) vurun.\nMemoji ilə daha çox şey edə bilərsiniz?\nBəli, Animoji kimi, birbaşa fərdi Memoji ilə video yaza bilərsiniz. Ayrıca effektlər əlavə edə və ya Memojinizi qeyd edə və Mesajda göndərə bilərsiniz. Belədir:\nKamera işarəsinə toxunun.\nEkranda, sol tərəfdəki ulduz simgəsinə toxunun.\nMövcud təsir seçimlərində Animoji (mono) işarəsinə toxunun.\nOradan birbaşa fərdi Memoji ilə video yaza bilərsiniz.\nDigər Memoji simvollarını yaratmısınızsa, fırladıb başqa birini seçə bilərsiniz.\nSonra, şəklinizi qura və çəkmə düyməsinə toxuna bilərsiniz.\nOradan, effektlər əlavə edə və ya şəkillər qeyd edə və mesaj göndərə bilərsiniz.\nMemoji nümunələri varmı?\nBu, funksiya ilk dəfə 2018-ci ildə ortaya çıxanda yaratdığımız Memoji-nin nümunəsidir.\nStuart Miles (@stuartjmiles) tərəfindən paylaşılan bir yazı 5 İyun 2018 15:44 PDT\nMemoji istifadə etmək üçün bir şeyə ehtiyacınız varmı?\nMemoji yaratmaq üçün sizə mesaj lazımdır Apple, iOS 12 və ya daha yeni proqram və a cihazı olan iOS cihazları sistema TrueDepth kamerası (məsələn, iPhone X, iPhone XS, iPhone XS Max və ya iPhone XR).\nAnimoji haqqında daha çox bilmək istəyirsinizsə, burada ətraflı köpük bələdçisinə baxın.


Maraqlıdır. Maraqlı məlumatlar - H.21\nKrımın birləşməsi şərəfinə 1 kiloluq qızıl pullar buraxılıcaq\nTarixdən məlumdur ki, çox dövlətlərin hökmdarları hakimiyyəti vaxtlarında öz şəkillərini əks etdirən sikkələr buraxırdı. Bundan başqa, hər hansı bir əlamətdar gün və ya hadisə baş verərsə onda da uyğun olan sikkələr işıq üzü görürdü. Beləliklə...\nHəftəsonu Bakıda Birləşmiş Krallıqda təhsil sərgisi keçiriləcək\nBritish Council Azərbaycan 26-27 aprel 2014-cü il tarixlərində özünün növbəti Education UK – Birləşmiş Krallıqda Təhsil sərgisini keçirəcək. Bu dəfəki sərgidə Birləşmiş Krallıqdan 20 kollec, məktəb və dil kursu iştirak edəcək.\nBakı bulvarında 60 metrlik nə tikilir?\nYerləşdirdi: Səid Babanlı 09.10.2013\nHal-hazırkı Dəniz kənarı milli parkda olan ..... ilə hamı tanışdır. Demək olar ki, ona minməyən Bakı şəhərinin bir qonağı belə yoxdur. Sadəcə hündürlükdən qorxan insanlar ona minməyə cəhd etmir.\nYerləşdirdi: Səid Babanlı 07.10.2013\nAmerikanın Bathys Hawaii saat şirkəti Cesium 133 adlı saat istehsal edib. Bu saatın fərqliliyi ondan ibarətdir ki...\nİlk ailəvi super günəş avtomobili yaradıldı\nYerləşdirdi: Səid Babanlı 07.07.2013\nEyndhovenin Texnologiya universitetindən olan tələbə qrupu günəş batareyaları ilə işləyən dünyada ilk olan ailə avtomobilini təqdim ediblər. Stella adı verilmiş bu model bu ilin oktyabrında Avstraliyada keçəcək World Solar Challenge çempionatında iştirak edəcək.\nTərcüməçi telefon artıq reallıqdır\nYaponiyada yeni bir texnoloji yeniliyə imza atılıb. Lent.az-ın «Habertürk»-ə istinadən məlumatına görə, indi də tərcüməçi telefonlar ixtira edilib. Bu yeni texnologiyaya əsasən, telefonda danışan bir nəfərin ...\nABŞ bütün dünyanı dinləyəcək\nABŞ-ın Utah ştatında bütün dünyanı dinləyə biləcək nəhəng dinləmə və kəşfiyyat mərkəzi yaradılır. Xeberler.az xəbər verir ki, bu sistem dünyada telefon və internetdən keçən bütün məlumatları yoxlamağa imkan verir...\n“Lumia 920” modelində “PureView” texnologiyasından istifadə olunub. Şirkət nümayəndələri bildirirlər ki, bu texnologiya sayəsində az işıqlandırma şəraitində qurğuda quraşdırılan işıqlandırma funksiyasından istifadə olunmadan şəkillər çəkmək mümkündür...


Norveç dünyada ilk dəfə olaraq rəqəmsal radio yayımına keçib – Yenicag.Az\nYeniÇağXəbərlərNorveç dünyada ilk dəfə olaraq rəqəmsal radio…\nNorveçdə rəqəmsal radio yayımına keçid başlayıb. Ölkənin şimal-qərbində yerləşən Nurlann quberniyası nəinki Norveçdə, həmçinin dünyada ənənəvi FM şəbəkəsini ləğv edən ilk bölgə olub.\nYeniçağ.Az-ın AZƏRTAC-a istinadən verdiyi xəbərə görə, yanvarın 11-də “NRK – P4” və “Radio Norge” milli radio kanalları ənənəvi FM şəbəkəsində yayımlarını dayandırıb. Bu tarixi hadisə hökumət nümayəndələri və Norveç radiosunun rəhbərliyinin iştirakı ilə təntənəli şəraitdə qeyd olunub.\nÖlkədə rəqəmsal yayım texnologiyasının tətbiqi nəticəsində Norveçin milli radio kanallarını yalnız televiziya aparatı, internet və ya DAB (Digital Audio Broadcasting) adlanan radioqəbuledicilər vasitəsi ilə dinləmək mümkün olacaq.\nRəqəmsal radioyayıma keçid qərarı 2015-ci ilin yaz aylarında Norveç hökuməti və parlament tərəfindən qəbul edilib. Plana əsasən, FM şəbəkəsindən imtina tədricən baş tutacaq və 2017-ci il dekabrın 13-nə qədər yekunlaşacaq.\nTam şəkildə rəqəmsal radio yayımına keçilməsi iki il bundan əvvəl İsveçdə müzakirə olunsa da, yekun qərar təxirə salınıb və hələ ki, bu məsələyə qayıdılmayıb.


Babək bir gizli sirdir, aça bilərsən...\nQədim Misir yazılarına görə, Allahların vətəni günəşin doğduğu Şərq ölkəsidir. Misirin yaranış haqqındakı rəvayətlərində bu yer, “Günəşin doğduğu Şərqdəki uzaq yer” adlanır ki, bura ilkin sonsuzluq sularından qalxmış Od adasıdır. Məşhur alim Devid Rol “İtirilmiş Əhd” kitabında bildirir ki, sivilizasiyanın əsasının qoyuluşu qədim Misir rəvayətlərinə görə, Nil vadisi ilə bağlı olmamışdır. Elm və mədəniyyəti qədim Misirə uzaqdan gələn “Qor yoluyla gedənlər” nəsli gətirmişdilər. D. Rol əfsanəvi “Qor yoluyla gedənlər” nəslinin soykökünün, Mesopotamiyanın böyük qəhrəmanlarından başlanmasını bildirir. D. Rola görə, Şərqdən, “ilkin sonsuzluq sularından qalxmış Od adası”ndan gələn annunakilər, Eridu adlanan və “Qüdrət yeri” mənasında olan ilk məbədi tikdilər və onu Abzu adlandırdılar (Дэвид Рол, «Утраченный Завет», сайт: http://lib.rus.ec/b/328508/read). Buradakı “Şərq” rəmzinə, dahi Azərbaycan filosofu Şihabəddin Yəhya Sührəvərdi mistik məna verir. Onun “Şərq” fəlsəfəsində söhbət coğrafi Şərqdən yox, metafizik Şərqdən, Ruhun Şərqindən gedir. Sührəvərdi fəlsəfəsinin araşdırıcısı A. Korbenə görə, Sührəvərdi ezoterizmi, Şərq rəmzi altında ruhun mənbəyi olan Mələkütü, yəni mələklərin göydəki aləmini nəzərdə tutur. Deməli, Mesopotamiya qəhrəmanları elə Alban Şərqinin xalqıdır. Əgər nəzərə alsaq ki, Abzu rəmzi ilə Bəzz rəmzi eyni mənalı sözlərdir, razılaşarıq ki, Albaniyanın Bəzz qalası da, mənbələrdə “Yer və Göyün təməl evi” kimi qeyd olunan, annunakilərin tikdiyi Abzu məbədidir.\nAnnunaki sözü Nun-Ki rəmzindən yaranmış sözdür ki, bu rəmz digər mənbələrdə Ki-Nun, Kənan, Knun, Xanan, Xenni, Xunn və s. kimi yazılaraq “ilkin sularda (ilkin materiya) yaradılmış torpaq” mənasını verir. Annunaki adındakı də “An” rəmzi “Kitabi - Dədə Qorqud”da “bəg-ərən” sözünün yerinə işlədilir: “Anlar dəxi bu dünyaya gəldi keçdi, Anları dəxi əcəl aldı yer gizlətdi” (“Kitabi - Dədə Qorqud”, B., 1988, səh. 41). Deməli annunaki deyəndə - “ilkin sularda yaradılmış torpaqdan gəlmiş bəg-ərənlər” başa düşülməlidir.\nQuranda Nun-Ki/Kinun rəmzi, Allahın Adəmi yaratdığı “Kün!” (“Ol!”) əmri mənasında qeyd edilir. “Adəm-Kün!” [DMKN] rəmzi Mesopotamiya mənbələrində “Damkin” [DMKN] kimi yazılır və məhz Abzu, yəni Bəzz qalasına aid edilir. Digər tərəfdən, Ki-Nun rəmzi ilə eyni mənalı Xenn/Xenni rəmzi həm də “qaldırılmış torpaq” mənasını verir ki, bu da “MR” mənasında olan Misir piramidasını bildirir. Misirşünaslar “MR” rəmzini - “qalxma yeri”, “fironun göyə qalxması üçün metafizik odlu şar”, “Ba-nın qalxması”, “yaranış yeri və sonsuzluqda dirilmənin baş verdiyi İlkin dağ” və s. kimi mənalandırırlar. Bütün bunlar Ra-Amon Allahının yaranışı və ərşə hakim olması ilə bağlı rəmzlərdir. “MR” rəmzi ilə bağlı olan və qədim Misirin digər adı sayılan Ta-Meri rəmzi isə - “Mer torpağı”, “sevimli torpaq”, “dirilmə torpağı”, “şumlanmış və qaldırılmış torpaq”, “İlahi kanallar torpağı” və s. kimi mənalar verir (Алан Ф Эльфорд, Путь Феникса. Тайны забытой цивилизации, «Земля Мер», http://www.universalinternetlibrary.ru/book/26498/ogl.shtml#t130). Lakin əgər biz “MR” rəmzinin eyni zamanda Mar, yəni Midiya mənasında olmasını, xürrəmilərin də digər adının mühəmmirə, yəni “maq mar” olduğunu nəzərə alsaq razılaşarıq ki, xürrəmilər elə Abzu/Bəzz qalasını tikmiş annunakilərdir. Başqa cür desək, xürrəmilər elə məhşur “Qor yolu ilə gedən” Misir, Mesopotamiya Allahlarının nəslidirlər. “Xür” rəmzi - Xor/Qor, xürrəm rəmzi isə Xor-İrəm, yəni Quranda (89:7) “sütunlar şəhəri” adlanan “İrəm şəhərinin Xor nəsli” mənasındadır. Sanadan (Yəmən) olan məcnun şair Əbdül Həzrətin “Nekronomikonun sirri” (Əl-Əzif) kitabına görə, Sütunlar şəhəri olan İrəm zat əl-İmad şəhərini, yəhudilərin “nefilim” (nəhəng) adlandırdıqları cinlər göydə yaratmışlar. Bu isə xürrəmilərin - İrəm şəhərini tikən nəhənglər nəsli olması mənasındadır.\nBütün bunlar o deməkdir ki, xürrəmilər - qədim Misirin, Mesopotamiyanın Qor/Xor Allahının yolu ilə gedənlər (Xor ardıcılları) nəslidirlər. Nizam ül-Mülk yazılarda batiniləri Qorqan batiniləri adlandırması da, – Qor/Xor/Xür nəslinin Qan/Kün/Knun/Xunn mənasında olan məbədgaha aid olmasına işarədir. Zaxariya Ritor Bəzz qalasını Bazqun adlandırır və hunlar ölkəsi hesab edir: “Bazqun – dili olan torpaqdır ki, hunn sərhədləri ərazisinə aid olaraq Kaspi darvazalarına və dənizinə qədər ona əraziyə çatır və yayılır” (Ю.Р. Джафаров, «Гунны в Азербайджане», Б., 1985, səh. 97). Buradakı Bazqun rəmzi də Bəzz/Abzu və Qun/Kinun/Xunn/Hunn mənasında, bu qalanın elə Mesopotamiyanın KiNun – NunKi, yəni “ilkin materiyada yaradılmış yer” olması deməkdir.\nİordan rəmzlərlə yazaraq, hunnların yaranmasını – Qot (Quti/Kuti) şahının ruhunun ilkin materiyada səyahəti zamanı cinlərlə cütləşməsi ilə əlaqələndirir. İlkin materiyada səyahət edən şah, ruhunu “Qaliurunnı” [QLRNN] adlandırır ki, bu rəmz də GelarNun [GLRNN] – “Nun ilkin materiyası ilə birləşmiş ruh” deməkdir (Иордан, «О происхождении и деяниях гетов», sayt: http://www.vostlit.info/Texts/rus/Iordan/pred.phtml?id=575). Məlumdur ki, qutilər - Mesopotamiyanın məhşur şahlar nəslidir və bu sülaləsinin hakimiyyəti mifik dövrlərdən - “çar hakimiyyəti”nin “Göydən yerə” endiyi dövrlərdən başlanır (А. Оппенхейм, “Древняя Месопотамия”, М., 1980, səh.146). Əgər nəzərə alsaq ki, Berossa görə, qutilərin 21 şah sülaləsi midiyalı olmuşdur, razılaşarıq ki, ilkin materiyada ilk dəfə səyahət edən pir də məhz mar, əmirlər nəslinin banisi Amon olmalıdır. Bu isə o deməkdir ki, göydən gəlmiş quti-hunnlar – Sünik-Gelarküni türklərdir və onların qüdrəti də Bəzz/Abzu qalası ilə bağlı olmuşdır.\nDevid Rol “İtirilmiş Əhd” kitabında Eridu/Abzu məbədini eyni zamanda Babil qülləsi adlandırır və bildirir ki, bu məbəd Marduk Allahına həsr olunmuşdur. Eridu şəhərindən olan şumerlilər isə ölümlü Enmer-Kar şahı – “Enki (Nun-Ki) oğlu Asar” İlahi statusuna qədər ucaltmışdılar. Assurlar (Asar) isə Enmer/Asara – özlərinin Aşşur dövlətinin himayədar Allahı kimi sitayiş edirdilər. Rola görə, Misir, Misraim rəmzi də - “Asra və ya Asardan yaranmış (doğulmuş)” mənasındadır. Asar isə Nil vadisini zəbt etmiş Mesopotamiya fatehlərinin başçısıdır. D. Rol Asarı qədim Misirin Osiris Allahı hesab edir və Mesopotamiyanın Marduk Allahı ilə eyniləşdirir (Дэвид Рол, «Утраченный Завет», sayt: http://lib.rus.ec/b/328508/read). Osiris/Asar rəmzi digər mənbələrdə Assur/Aşşur/Aziru/Azər və s. kimi qeyd olunur və mən kitab və məqalələrimdə bu haqda çox yazmışam. Əgər nəzərə alsaq ki, Enmer-Kar [NMR-KR] adlanan şah elə qədim Misirin Ra-Amon-Qor [R-MN-QR] Allahıdır, razılaşarıq ki, İslamda Rəhman, qədim Misirdə isə Ra-Amon adlanan Allah elə Qor fironlarının Asar/Azər Allahıdır. Azər Allahının nəsli isə bu gün də “mir” rəmzini adlarında daşıyan pirlər nəslidir və bu seyid-bəglər “Ya Cəddim” deyəndə məhz Ra-Amon, yəni Azər/Osiris Allahını köməyə çağırırlar. Azərbaycan adı da “Enki oğlu Azər” adından yaranmışdır ki, Enki rəmzi burada Kün/Qan/Can kimi də yazılır və bu rəmz Azər-Ba-Can rəmzi ilə eynidir (http://gilarbek.blogspot.com/2012/08/azri-azrbaycan-n-demkdir-sirlr-xzinsi.html). Oğuznamədə Azərbaycan adının təpəyə aid edilməsi də onun məhz Bəzz/Abzu qalasının torpaqla örtüldüyü təpəyə aid edilməsi deməkdir.\nMənbələrdə Bəzz vilayəti Azərbaycanla Arran arasında yerləşir və bu rəmz altında ölkə, torpaq, şəhər, kənd, dağ, qayalıq və daşlıq yer nəzərdə tutulur (Z. Bünyadov “Azərbaycan VII-IX əsrlərdə”, B.1989, səh. 229-230). Deməli, Bəzz rəmzi daş, qaya və həm də ölkə, el mənasını verir. Bəzz rəmzi mənasında olan Bəzzeynlə bağlı, Əbu Dulafın ikinci risaləsində deyilir ki, xürrəm adlanan qırmızı geyinmiş adamların bayraqlarını qaldırdıqları yer, Bəzzeyn dağları ərazisində yerləşir və Babək burada çıxış etmişdir. Məhz burada Mehdinin [zühurunu] gözləyirlər (“Azərbaycan tarixi üzrə qaynaqlar”, B., 1989, səh. 119). Qırmızı geyinmişlər deyəndə, burada qan rəngi nəzərdə tutulur ki, pir Amon göyə qaldırmış bu cənnətini məhz qurban ruhlarından yaratmışdır.\nQədim Misirin “Ölülər kitabın”da deyilir ki, Allah qurbankəsmə mərasimi keçirərək, öz qurbanlarını Abidosda yerləşdirir və taxtı üçün sular yaradır. “Torpaq əmələ gəldikdə” isə, O artıq Abidosda peyğəmbər olmuşdur. Digər tərəfdən mətnlərə görə, Bəqa səviyyəsinə yüksəlmə və Allahla vəhdət də Abidos şəhərində baş vermişdir və mənbələrdə bu təmas - “Allahla söhbət” adlanır. D. Rol Abidos rəmzinin Abtu, Abcu və Abzu kimi də yazıldığını qeyd edir ki, bu da qurban ruhlarının, Allah Evi olan Beytlə [BT] bağlılığını göstərir.\nQurban mərasimi haqda şumer-akkad möhürlərində də məlumat verilir. Burada, “çılpaq qəhrəmanın insan-öküzlə güləşməsi” və ya kahinin iştirakı ilə qurbankəsmə səhnələri təsvir edilir. Möhürdə qəhrəmanın adı - “Yeri tikmiş (düzəltmiş) kahin, hökmdar” kimi də yozulur. Buradaca “bit i-li” yazısına rast gəlinir ki, bu da (Beyt-el) – “Allahın evi” mənasındadır (В.К.Афанасьева, «Гильгамеш и Энкиду», M., 1979, səh.120,137). Belə çıxır ki, hökmdar tərəfindən qurban ruhlarından yaradılmış Allah evi Abzu/Bəzz qalasıdır və bu qala həm də Allah Evi olan Beytdir.\nQədim Misir yazılarına görə, Misir – “qara” və “qırmızı” torpaqdan ibarət olmuşdur ki, burada “qara torpaq” - fiziki yer, “qırmızı torpaq” isə göydə yaradılmış cənnət mənasındadır. Firon isə mənbələrdə “qara” və “qırmızı” torpağın hökmranı adlandırılır və bəzən bunlar – “iki torpaq”, “iki sahil” mənasında Aşağı və Yuxarı Misirə ayrılırlar. Mənbələrdə Misir Allahları da qırmızı Allahlar adlandırılırlar (Е. А. Уоллис Бадж, «Египетская книга мёртвых», М-СПб., Ексмо, 2005, səh. 434).\nQırmızı rəng mənbələrdə türklərə və Oğuz elinə aid edilir. “Kitabi-Dədə Qorqud”da, Oğuzların çadırları qırmızı, Oğuz eli isə qanlıdır və o qana bulanmış çaydan o tərəfdə yerləşir. Kitabda Dərbənd şəhəri “qanlı qara Dərvənd” adlanır və o kafirlərin yaşadığı iqlim Aranda yerləşir. Bu qanlı dünyanın girişi isə qanlı sulardan o yandadır. Lakin kitabda təkcə Oğuz eli qanlı adlandırılmır. Buradakı bəglər – “Qanlı Oğuz bəgləri”, sular – “qanlı-qanlı sular”, Oğuz elinin ordusu isə “Qan alaca ordu” adlandırılır (“Kitabi - Dədə Qorqud”, B., 1988, səh.58,38,74). Bu isə o deməkdir ki, qırmızı geyinmişlər elə Qanlı Oğuz bəylərinin Qan alaca ordusudur.\nHədislərdə və islam mənbələrində də qırmızı rəng türklərə aid edilir. Məhəmməd peyğəmbərin sözlərinə görə - “Məhkəmə saatı o vaxta qədər başlamayacaq ki, kiçik gözlü, yastılanmış burnu və dəmirdən hazırlanmış qalxana bənzər qırmızı sifəti olan türklər gəlməyəcək” (Ф. М. Асадов, «Арабские источники о тюрках в раннее средневековье», Б., 1993, səh. 24). Bu isə o deməkdir ki, xürrəmi adlandırdığımız qırmızı geyinmişlər qədim Misir Allahlarıdır və onlar axirətdə, yerdə məhkəmə qurmaq üçün enəcəklər. Bu haqda mən – “Allahın Şərqdəki türk ordusu” adlı məqaləmdə geniş məlumat vermişəm. Buradan çıxan digər nəticə isə odur ki, Babək obrazı axirətlə bağlı olan Mehinin obrazıdır və onun çıxışı da məhz Bəzz qalasından gözlənilir.\nBabəkin mənbələrdə Papak adlandırılması və ölümsüz hesab edilməsi, onun Xiliarx rəmzi ilə bağlılığı deməkdir. Məlumdur ki, qədimdə fars və midiyalılardan ibarət ordunun özəyini, şah atlıları və “ölümsüzlər” dəstəsi təşkil edirdi. Xiliarxın başçılığı ilə minlərlə “ölümsüz” şahın şəxsi təhlükəsizliyini qoruyurdu (Р. Фрай, «Наследие Ирана», М., 1972, səh. 152). Mənbələrin yazdığına görə, ilk Sasanilər dövründə imperiyanın mülki və hərbi işləri pitiaxş və xiliarx arasında bölünmüşdü. Yazılarda Ərdəşir “pitiaxş”, Papak isə “xiliarx” adlandırılırdı. Pitiaxş rəmzinin batinilikdə “şah Pta”, yəni “Padişah” mənasını verməsi və “Pod-Qos” – Qospod (Allah) rəmzi ilə eyniliyi o deməkdir ki, Ərdəşir obrazı Ra-Amon Allahının obrazıdır. Xiliarx titulu isə xil/gel nəsli ilə bağlı olduğu üçün bu rəmz Gelark (Gelarküni) kimi də oxunur. İslamda xiliazm - 12-ci imamın gəlişi ilə bağlı olan təlimdir ki, bu da imamın xil, yəni gel eli ilə bağlılığı deməkdir. İran mətnlərinin birində Sasan oğlu Papakın adı çəkiləndə, ona “bgy” rəmzi aid edilir və bu da “bəg” (Bəqa/Baqa) mənasındadır (orada, səh. 285). Bu isə o deməkdir ki, Babək (Ba-Bəg) – axirətdə Bəzz qalasından zühuru gözlənilən Mehdinin obrazıdır.\nQədim Misir yazılarında axirətdə gələn Qor/Xor Allahı, ölmüş atası Asar/Osiris Allahını dirildir. Misir mətnlərində, Osirisin birinci oğlu Babai adlanır və o, Osirisin Geliopoldakı Gözünün daxilində Allahlarla birləşmişdir. Babai rəmzi sufizmdə Babəklə eyni mənalı rəmzdir. Babainin Geliopolda Allahlarla birliyi, Gel şəhərindəki Ra (Gel-Ra/Gelar – Gelarküni) məbədində, onun obrazının əzəl yazıdaki birliyi deməkdir. Məhz bu əzəl yazıya görə, Cavidanın ruhu Babəkə keçir və o ölümsüzlük qazanır.\nQədim Misir mənbələrdə Xor Allahı - Bakı rəmzinə, yəni Bəqa/Bəglik səviyyəsinə aid edilir və mətnlərdə bu rəmz “Bakı Xoru”, “Bakının ağası Xor”, “Bakı ölkəsinin hakimi olan Xor” və s. kimi yazılır (Э.Е.Кормышева «Религия Куша», М.,1984, səh. 66-90). Bu mənbələrdə Bakı deyəndə Geliopoldakı Biqqe/Biqe adası (İslamda Bəkkə) nəzərdə tutulur ki, mətnlərə görə Osiris Allahının qəbri burada saxlanılır. Yazılarının birində, yunanların “Bakxoris” adlandırdıqları və müdrikliyi haqqında rəvayətlər danışılan Bekneranfu obrazına rast gəlinir ki, bu da Xor/Qor Allahının Bəqa/Bəg rəmzi ilə əlaqəsi deməkdir (Б.А.Тураев «Древний Египет», Петроград, 1922, изд., «Огни», səh. 123). Lakin, əgər nəzərə alsaq ki, Bakxoris rəmzi Bəg-Xris, yəni Bəg-Xristos mənasındadır, razılaşarıq ki, xristianların İsa peyğəmbəri də axirətdə gəlməli olan Qor/Xor Allahının obrazıdır. İsa peyğəmbərin də Gel eli (Qaliley) ilə bağlılığı və onun qədim sirləri bilməsi - onun batini ismaililərindən, yəni seçilmişlər nəslindən olması deməkdir. Xristianlığın da, xürrəmi batinilərin 12 imamı kimi 12 həvarini müqəddəs sayması, bunların eyni mənbədən qaynaqlanmasına işarədir.\nDigər tərəfdən, batinilərdə İsa peyğəmbərlə imam Əli obrazı eynidir və bu haqda mən “Bütün dinlər birdir” adlı məqaləmdə yazmışam (http://gilarbey.blogspot.com/2013/03/butun-dinlr-birdir_712.html). Albaniya tarixində də Albaniya ölkəsi eyni zamanda Alu (Əli/İliya/Eliya və s.) kimi yazılır və onun, böyük, adlı-sanlı tayfa olan Sisaka (Sak/Saxu/Sahu), yəni Gelarküni nəslindən kiməsə vərəsəliklə verilməsi nəzərə çatdırılır (M.Xorenatsi, kit. II, böl. 8 və s.). Mənbələrində Albaniyanın – insan bədənindəki ərazi kimi göstərilərək Aran adlandırılması o deməkdir ki, Alu - batinilərin Məhəmməd peyğəmbəri kimi, bədəni ruhlar dünyası olan kosmik insan rəmzindədir.\nBütün bunlar o deməkdir ki, “Babək Xürrəmdin” deyəndə, qədim Mesopotamiya Allahlarının nəsli olan “Xor/Qor yoluyla gedənlər” nəslinin Bəgi nəzərdə tutulmalıdır. Babəkin islama qarşı vuruşması, onun batini olması, qədim yazıların və o cümlədən Quranın da batini mənasını əsas hesab etməsi ilə bağlıdır. Mənbələrdən məlumdur ki, axirətdə, bütün qədim yazıların batini - gizli mənaları açılacaq və məlum olacaq ki, Allahın təkliyi kimi bütün dinlərin də kökü birdir. Babəkin bu vuruşda törətdiyi qırğınlar da, onun azad olub, Allahın göydəki türk ordusunun başına keçəndən sonra, qırmızı simalı qan alaca ordusu ilə yerdə quracağı axirət məhkəməsi mənasındadır.\nBütün bunlar haqda daha geniş məlumatlar, “Batini-Quran” kitabında və məqalələrimdə verilmişdir (www.gilarbeg.com).


Sumqayıtda hansı işlər daha çox arzu olunur? – Məşğulluq mərkəzi\nTarix: 7-08-2018, 11:04 Oxunma sayı: 701 Bölmə: REDAKTOR SEÇİMİ / Sumqayıt / Manşet\nBəzi iri və orta müssisələrin bağlanması, bir sıra yerdə aparılan ixtisarlar işsizlərin sayının artmasına öz təsirini göstərib. İşsizlikdən nəinki orta və yaşlı nəsil, hətta gənclər də əziyyət çəkir. Hətta bir çox hallarda işsizlikdən yaranan tələbatlar xoşəgəlməz və arzuolunmaz hadisələrin baş verməsinə səbəb olur.\nBəs görəsən, Sumqayıtda bu yöndə vəziyyət necədir?\nSumqayıt şəhər Məşğulluq Mərkəzi işsizlərə, habelə vətəndaşlara münasib iş yerlərinin axtarılmasında, işəgötürənlərə lazımi kadrların seçilməsində, gənclərin peşə seçiminə köməklik məqsədilə hansı işləri görüb?\nQısası, Sumqayıtda hansı işlər daha çox arzu olunur?\nMəsələ ilə bağlı Xeberle.com-a açıqlama verən Sumqayıt Şəhər Məşğulluq Mərkəzinin baş məsləhətçisi Etibar Səmədli işsiz və işaxtaran vətəndaşların sosial müdafiəsinin gücləndirilməsi, onların münasib işlərlə təminatı istiqamətində Məşğulluq Mərkəzi tərəfindən aktiv məşğulluq tədbirlərinin həyata keçirildiyini bildirdi. Sumqayıtın müasir sənaye şəhəri kimi bu gün ölkəmizin sənaye potensialının inkişafında mühüm rol oynadığını vurğulayan E.Səmədli iş axtaran vətəndaşların əksəriyyətinin fabrik və zavodlarda çalışması üçün müraciət etdiklərini söylədi: «Müraciət edən gənclərin əksəriyyəti isə mühafizə xidmətində işləmək istəyirlər. Eləcə də şəhərimizdə fəaliyyət göstərən iri dövlət və özəl müəssisələr, xarici şirkətlərdə də işləmək arzusunda olanlar az deyil. Həm iqtisadi, həm də sosial sahədə aparılan məqsədyönlü işlər nəticəsində ölkəmizdə işsizliyin səviyyəsi kəskin şəkildə aşağı düşməkdədir. Ölkənin sosial-iqtisadi inkişafı əhalinin məşğulluq imkanlarını daha da genişləndirir.\nMəşğulluq Mərkəzimiz bu imkanlardan istifadə edərək, işsiz və işaxtaran vətəndaşların sosial müdafiəsinin gücləndirilməsi, onların münasib iş yerləri ilə təmin olunması istiqamətində tədbirlərini davam etdirir».\nTarix: 24-09-2016, 12:00 Oxunma sayı: 1 461 Bölmə: Hadisə / Sumqayıt / Manşet\nTarix: 24-11-2018, 10:00 Oxunma sayı: 142 Bölmə: Siyasət\nAvropa Oyunlarına görə tədris ilinin müddəti dəyişdi\nTarix: 2-04-2015, 16:33 Oxunma sayı: 769 Bölmə: Cəmiyyət\nAzərbaycanda universitet rektoru 5 il müddətinə təyin ediləcək - FƏRMAN\nTarix: 11-12-2018, 11:01 Oxunma sayı: 132 Bölmə: Reklam-Banner / Təhsil / Manşet\nTarix: 7-03-2016, 18:05 Oxunma sayı: 1 063 Bölmə: Cəmiyyət / Sumqayıt / Manşet\nTarix: 17-08-2018, 12:52 Oxunma sayı: 109 Bölmə: Dünya\nAvstraliyanın Sidney şəhərində oğlunu xilas etmək üçün kişi özünü eyvandan atıb


“Film təklifi gəlsin deyə soyundum” - FOTOLAR\n18 Avqust 2015 00:59\n57 yaşlı aktrisa Şeron Stoun illərə meydan oxuduğunu yeni fotosessiyası ilə sübut edib.\nPublika.az xəbər verir ki, 23 il öncə “Basic Instinct” (“Əsas instinkt”) adlı filmlə kino dünyasına adını yazdıran aktrisa 60 yaşının tamam olmasına 3 il qalmış “Harper' s Bazaar” jurnalı üçün kamera qarşısına keçib. Jurnalın sentyabr nömrəsi üçün olduqca cəsur pozalar verən aktrisanın müsahibəsi də, ən az fotoları qədər diqqət çəkib.\nAktrisa müsahibəsində 2001-ci ildə beyninə qan sızdıqdan sonra yaşadığı çətinliklərdən danışıb. Doqquz gün reanimasiyada qaldığını deyən Şeron Stoun yenidən danışmaq və yeriyə bilmək üçün iki il sərf etməli olduğunu vurğulayıb.\nAktrisa bu hadisədən sonra, həm bədəninin, həm də fikirlərinin tamamilə dəyişdiyini, indi özünü daha güclü hiss etdiyini bildirib.\nŞeron Sotun ona 23 il öncə şöhrətin qapılarını açan “Əsas instinkt” filminə seçilməsindən də danışıb:\n“Mənim seksual olmadığımı deyirdilər, ona görə də iş təklifi gəlmirdi. Mən də təklif gəlsin deyə 1990-cı ildə soyundum, “Playboy”a seksual pozalar verdim. Ondan sonra “Əsas instinkt” filmindən təklif gəldi”.


4 region rəisinə intizam tənbehi verildi\n8 May 2014 16:20\nƏmək qanunvericiliyinə əməl olunmasına dövlət nəzarətinin həyata keçirilməsi sahəsində görülən işlər müzakirə olunub.\nMayın 8-də Əmək və Əhalinin Sosial Müdafiəsi Nazirliyi (ƏƏSMN) yanında Dövlət Əmək Müfəttişliyi Xidmətində cari ilin birinci rübü ərzində respublikada əmək qanunvericiliyinə əməl olunmasına dövlət nəzarətinin həyata keçirilməsi sahəsində görülən işlər və qarşıda duran vəzifələrin müzakirəsinə həsr olunan müşavirə keçirilib.\nƏmək və Əhalinin Sosial Müdafiəsi Nazirliyinin İctimaiyyətlə əlaqələr şöbəsindən Publika.az-a ƏƏSMN yanında Dövlət Əmək Müfəttişliyi Xidmətinin rəisi Fuad Əlizadə Azərbaycan Prezidenti cənab İlham Əliyevin ölkəmizə mühüm tarixi uğurlar qazandıran sosial-iqtisadi inkişaf strategiyasında vətəndaşların əmək hüquqlarının təmin olunmasının mühüm yer tutduğunu vurğulayıb.\nMüşavirədə qeyd edilib ki, 2014-cü ilin I rübü ərzində Dövlət Əmək Müfəttişliyi Xidmətinə 1385 sənəd daxil olub, həmin sənədlərdən 885 ədədi ərizə 500 ədədi məktub xarakterli olub.\nCari ilin I rübü ərzində Xidmət tərəfindən həyata keçirilən dövlət nəzarəti zamanı ayrı-ayrı müəssisələrdə əmək qanunvericiliyinin pozulması ilə bağlı ümumilikdə 3277 fakt aşkar edilib. Həmin hüquq pozuntuları ilə bağlı İnzibati Xətalar Məcəlləsinin müvafiq bəndlərinə uyğun olaraq, aidiyyəti işəgötürənlərə tətbiq olunan cərimələrin məbləği ötən ilin I rübünə dair müvafiq göstərici ilə müqayisədə 14,1 dəfə çox olub. Tətbiq olunmuş cərimələr üzrə ödənilən məbləğ isə 2013-cü ilin ilk rübündə ödənilən məbləğlə müqayisədə 21,1 dəfə artdığı vurğulanıb.\nƏmək qanunvericiliyinə əməl olunması, o cümlədən işçi vətəndaşların əməyinin mühafizəsi sahəsində işəgötürənlərdə məsuliyyət hissinin artırılmasının əsas məqsədlərdən olduğunu qeyd edən F.Əlizadə qeyri-leqal məşğulluq hallarına qarşı tədbirlərdən də söz açıb: “Qeyd olunan müddətdə ayrı-ayrı müəssisələr üzrə 2951 nəfər işçi ilə əmək münasibətlərinin əmək müqaviləsi əsasında rəsmiləşdirilməsi təmin olunub, əmək kollektivləri arasında tərəflərin razılığı əsasında əmək münasibətlərinə dair əlavə şərtləri müəyyən edən 88 kollektiv müqavilə bağlanılıb. Cari ilin yanvar-mart aylarında işçilərə ödənilməsi gecikdirilmiş ümumilikdə 153 952 manat məbləğində sosial xarakterli ödəmələrin ödətdirilməsinə nail olunub. Həmin vəsaitlərin 143 796 manatını əmək haqları, 7277 manatını zərərə görə ödənclər, 2879 manatını isə sosial müavinət və kompensasiyalar təşkil edib.\nXidmət rəisi əmək hüquqlarının təminatı sahəsində aparılan islahatlardan söz açaraq, Əmək Məcəlləsində dəyişikliklər edilməsi ilə bağlı qanunun tətbiqi barədə Azərbaycan Prezidentinin 2014-cü il 3 fevral tarixli Fərmanının icrası ilə əlaqədar, əmək müqaviləsi bildirişlərinin elektron şəkildə qeydiyyata alınması üçün elektron informasiya sisteminin cari il iyulun 1-dən tətbiq olunacağını bildirib.\nMüşavirədə 4 region rəisinə işlərində yol verdikləri nöqsanlara görə intizam tənbehi verilıb.\nİclasda cari ilin yanvar-mart aylarında görülmüş bütün işlərin nəticələri təhlil olunub, həmçinin qarşıda duran vəzifələr müzakirə edilib.\nVaqif Əsədov sürücülərə və piyadalara müraciət etdi\nƏlil uşağı evinə aparıb təcavüz etdi - DƏHŞƏT


“İslam dininə düzgün əməl etməli, dövlətin əsgəri olmalıyıq” – Video | SuperSport\nƏsas səhifə Digər “İslam dininə düzgün əməl etməli, dövlətin əsgəri olmalıyıq” – Video\nSupersport.Az Təhsil Nazirliyinin “Təhsil” idman mərkəzinin 2 nömrəli Respublika İxtisaslaşdırılmış Olimpiya Ehtiyatları Uşaq-Gənclər İdman Məktəbinin təşkilatçılığı və Dini Qurumlarla iş üzrə Dövlət Komitəsinin dəstəyi ilə “İslam dini və müasir gənclik” mövzusunda keçirilən seminardan videogörüntü hazırlayıb.\nDini radikalizmə qarşı mübarizədə milli-mənəvi və dini dəyərlərin qorunmasına həssas olan 2 nömrəli RİOEUGİM, gənc idmançıların İslam dini mövzusunda maarifləndirilməsini də diqqətdə saxlayır.\nMəktəbin direktoru Əjdər Cəfərov bildirib ki, tədbirin keçirilməsində məqsəd öz milli və dini tolerantlığı ilə ad çıxaran ölkəmizin həmişə tamam fərqli mövqedə olması, bütün dini etiqadları və etnik azlıqları təşviq etməsi, əsrlərin sınağından süzülüb-gələn İslam ənənələrinin mühafizəsinə layiqli töhfə vermək, idmançıları bu sahədə düzgün tərbiyələndirməkdir. Mütəxəssis, ölkəmizin Bakı-2017 İslam həmrəyliyi oyunlarına ev sahibliyi ilə bu iki sahənin ayrılmaz vəhdətini təşkil etməsini vurğulayıb.\nDini Qurumlarla İş üzrə Dövlət Komitəsinin nümayəndəsi Tural Vəlizadə deyib ki, müxtəlif mədəniyyətlərin, dinlərin, millətlərin, etnik qrupların vətəni olan Azərbaycanda mövcud olan multikultural və toleratlıq ənənələri günümüzə qədər davam edir. Bu gün resbulikamızda dini etiqad azadlığı tam təmin edilir və bütün dinlərin, xalqların, etnik qrupların nümayəndələri eyni hüquqlara malikdirlər. Narkomaniya və radikalizmə qarşı mübarizənin əhəmiyyətinə diqqəti çəkən aparıcı məsləhətçi, idmançıların vətən, dövlət, həmçinin millətə sadiq olmasının vacibliyini qeyd edib və onlara olimpiya çempionluğu diləyib.\n“Əməkdar bədən tərbiyəsi və idman xadimi”, professor Cavanşir Qurbanov İslam dinin mühüm faydası olduğunu qabardıb:\n“İslam dininə düzgün əməl etməli, dövlətin əsgəri olmalıyıq. Bütün ölkələrin dili, dininə hörmətlə yanaşmalıyıq. İdmançılar yalnız yarış meydanında rəqiblərinə qarşı amansız, qalib gəlib himnimizi səsləndirməli və bayrağımızın qaldırılmasına nail olmalıdırlar”.


“Azərbaycan Hava Yolları” QSC-nin (AZAL) qiymətləri ilə başqa ölkələrin uçuş qiymətlərini müqayisə etdikdə heyrətlənməmək mümkün deyil.\nQonşu ölkələrdə hava nəqliyyatı qat-qat ucuz olduğu halda, Azərbaycanda qapanma dövründə bu qiymətlər bir az da şişirdildi. Məsələn Moskvadan Bakıya gəlmək üçün biletin qiyməti həmin hava limanından İrəvana getmək üçün qiymətdən 15 qat çoxdur. Amma AZAL-ın investisiya xərcləri hələ də dövlət büdcəsindən ödənilir. Yəni bir vətəndaş AZAL-dan 15 qat bahasına bilet alır, üstəlik büdcəyə ödədiyi vergilər də AZAL-a xərclənir. Amma "yoxsul" AZAL-ın sədri Cahangir Əsgərovun şəxsi sərvəti göz qamaşdırır.\nİqtisadçı Nemət Əliyev Bizimyol.info-ya açıqlamasında bildirib ki, dövlət AZAL-ın qiymət siyasəti üzərində çox ciddi şəkildə nəzarət həyata keçirməlidir və AZAL-ın tədbiq etdiyi qiymətlər Azərbaycan əhalisinin sosial vəziyyətinə uyğunlaşdırılmalıdır.\n“AZAL-ın qiymətləri çox yüksəkdirsə, şübhəsiz ki, gəlirləri də əhəmiyyətli dərəcədə çoxdur. Bu həm bilet sayına görə yaranan fərq, həm də bütövlükdə il boyu həmin hava nəqliyyatından istifadə edənlərin aldıqları biletlərin, yəni ümumi gəlirlərin həddindən artıq böyük olması dərhal diqqəti cəlb edir. Digər tərəfdən isə AZAL hələ də dövlət büdcəsində oturmuş şirkət kimi idarə olunur. AZAL-ın investisiya xərcləri əsasən dövlət hesabına ödənilir. Buradan sual çıxır ki, AZAL bu qədər gəlir əldə edirsə və öz investisiya xərclərini ödəmirsə, o zaman həmin vəsaitlər hara gedir? İkinci bir sual isə belə olur ki, bəs başqa ölkələrdə necə olur? AZAL-ın tədbiq etdiyi qiymətlərlə müqayisədə qat-qat aşağı qiymətlər tədbiq edən hava şirkətləri necə olur? Deməli, həmin hava şirkətlərinin həm gəlirləri AZAL-dan daha azdır, həm də onlar özlərinin investisiya layihələrini həyata keçirirlər. Məsələyə bu konteksdən baxanda vəziyyət bir az da dramatik xaratker alır ki, görəsən, bu AZAL nə işlə məşğuldur?\nAZAL-ın uçuşlarına, qiymət siyasətinə dövlət nəzarəti həyata keçirilmir. Belə bir vəziyyətin yaranması AZAL-ın monopolist mövqeyindən istifadə etməsinə şərait yaradır. AZAL-ın qiymətlərinin azaldılmasını tələb edən çox əsaslı səbəblər var. Çünki Azərbaycanda əhalinin sosial vəziyyəti həddən ziyadə ağırdır. Azərbaycanda vəziyyət Gürcüstan, Rusiya, Türkiyə və digər Avropa ölkələri ilə müqayisə edilməz dərəcədə pisdir. Vəziyyətin belə olması AZAL-ın qiymətlərini şərtləndirən səbəblərdir. Buna görə də dövlət AZAL-ın qiymət siyasəti üzərində çox ciddi şəkildə nəzarət həyata keçirməlidir və AZAL-ın tədbiq etdiyi qiymətlər Azərbaycan əhalisinin sosial vəziyyətinə uyğunlaşdırılmalıdır.\nÇox uzağa getmədən qonşu Gürcüstanın qiymətlərinə yaxınlaşdırılmalıdır. Uzaq ölkələrə səfər etmək istəyən bir sıra Azərbaycan vətəndaşları Gürcüstana keçid edərək oradan təyyarə biletləri alıb səyahətlərini həyata keçirirlər. Bunun əsas səbəbi isə Gürcüstanda uçuş qiymətlərinin çox aşağı olmasıdır”.\nİqtisadçının sözlərinə görə, burada rəqabət mühitinin yaradılması istiqamətində addımlar atılmalıdır.\n“İndiki dövrdə bunu həyata keçirtmək çətin olsa da, ikinci alternativ yol da var. Bu alternativ rəqib hava limanlarının inkişafına meydan verməkdir. Məsələn, heç olmasa, bu sahədə 1-2 şirkət olsaydı, AZAL iştahlı qiymətlərini həyata keçirə bilməzdi.\nÜçüncü addım isə çox vacib addımdır. Azərbaycanda çox təəssüf ki, rəqabət haqqında qanun qəbul olunmayıb. İqtisadiyyatda, sosial həyatda baş verən böyük biabırçılıqlar buradan qaynaqlanır. Azərbaycanda rəqabət haqqında qanun olsaydı, AZAL-ın özbaşınalığına da ən azından qanunvericilik çərçivəsində “yox” demək olardı”,- deyə o bildirib.


Yaradıcı təşkilatlardan çağırış:\nYaradıcı təşkilatlardan çağırış: “Qətiyyətli tədbirlər…”\n6 İyul 2017 17:12\nBir neçə yaradıcı təşkilat işğalçı Ermənistan ordusu tərəfindən Alxanlı kənd sakinləri - 1966-cı il təvəllüdlü Allahverdiyeva Sahibə İdris qızı və onun nəvəsi, 2015-cı il təvəllüdlü Quliyeva Zəhra Elnur qızının qətlə yetirilməsi ilə bağlı bəyanat yayıb.\nTeleqraf.com-un məlumatına görə, Azərbaycan Bəstəkarlar İttifaqı, Azərbaycan Teatr Xadimləri İttifaqı, Azərbaycan Rəssamlar İttifaqı, Azərbaycan Respublikası Kinematoqrafçılar İttifaqı və Azərbaycan Memarlar İttifaqının imzaladığı birgə bəyanatda deyilir:\n“İyul ayının 4-də Ermənistan-Azərbaycan, Dağlıq Qarabağ münaqişə zonasında atəşkəs rejimi düşmən tərəfindən növbəti dəfə pozulub və işğalçı ordunun birləşmələri bu dəfə də xaincəsinə davranaraq azərbaycanlı əhalinin yaşadığı kəndləri hədəf alıb. Ermənistan silahlı qüvvələrinin Azərbaycan Respublikasının Füzuli rayonunun Alxanlı kəndindəki yaşayış evlərini iriçaplı silahlardan atəşə tutması nəticəsində kənd sakinləri - 1967-ci il təvəllüdlü Quliyeva Sahibə və onun nəvəsi 2 yaşlı Quliyeva Zəhra həlak olub, 1965-ci il təvəllüdlü Quliyeva Sərvinaz ağır yaralanıb.\nErmənistanın Azərbaycana qarşı 25 ildən çoxdur davam edən hərbi təcavüzü, işğalçılıq siyasəti ilk gündən mülki əhaliyə, dinc insanlara qarşı qırğınlarla müşayiət olunması minlərlə günahsız insanın həyatına son qoyub və hal-hazırda da bu təcavüzü davam etdirməkdədir.\nAzərbaycanın mədəniyyət ictimaiyyəti beynəlxalq aləmi bu cür qəddarlıq, amansızlıq və qeyri-insani hadisələrə laqeyd qalmamağa və Azərbaycan xalqının pozulmuş hüquqlarının bərpa olunmasında birgə mübarizəyə çağırır.\nRespublikamızın mədəniyyət ictimaiyyəti münaqişənin sülh yolu ilə həllinə çalışan beynəlxalq təşkilatları, bütün beynəlxalq ictimaiyyəti işğalçı Ermənistan ordusunun bu qanlı cinayətləri ilə bağlı qətiyyətli tədbirlər görməyə çağırır“.\nSonda mədəniyyət ictimaiyyət Azərbaycan Respublikasının Prezidenti İlham Əliyevin işğala son qoyulması ilə bağlı bundan sonra atacağı bütün addımları dəstəklədiklərini və Ali Baş Komandanın hər əmrinə hazır olduqlarını bildiriblər. Həlak olanların ailələrinə və yaxınlarına dərin hüznlə baş sağlığı verib, yaralanan mülki şəxsin tezliklə şəfa tapmasını diləyiblər.


Səhiyyə nazirinin ölkə xəstəxanalarında generatorların olmadığından xəbəri yoxdur ABC.AZ\nSəhiyyə nazirinin ölkə xəstəxanalarında generatorların olmadığından xəbəri yoxdur\n5 iyul, Fineko/abc.az. Azərbaycanın Səhiyyə naziri Oqtay Şirəliyev ölkənin enerji sisteminin sıradan çıxması ilə bağlı səhiyyə sahəsində prezident İlham Əliyevə məruzə edib.\nNazir Oqtay Şirəliyev bildirib ki, bizim bütün rayonlarda yeni xəstəxanalar tikilib və bütün müasir tibbi avadanlıqla təchiz olunub. Hər yerdə generator sistemləri quraşdırılıb. Hər yerdə generatorlar işləyirdi, tibbi xidmət göstərilirdi. Bakı şəhərində də ilk növbədə, cərrahiyyə, əməliyyat blokları, reanimasiya tam tərkibdə işləyirdi. Bu iki gün ərzində məsələ ilə bağlı bir ölüm hadisəsi də olmadı.\n“Təcili yardım tam gücü ilə işləyirdi. 2130 çağırış olub. Bunlardan 220 adam xəstəxanalara daxil olub, onlara tam həcmdə yardım göstərilib. Metronun hər stansiyasının qarşısında təcili yardım maşını təhkim olunmuşdu. Onların arasında cəmi 19 nəfər müraciət edib, o da gərginlikdən, əsəbdən. Onlara ilkin tibbi yardım göstərilib. Cəmi 6 nəfər xəstəxanalara yerləşdirilib”, - nazir belə deyib.\nÖz növbəsində, Azərbaycan prezidenti İlham Əliyev O.Şirəliyevə cavab verərək bildirib ki, strateji obyektlərdə generatorların quraşdırılması məsələsinə baxmaq lazımdır, ilk növbədə, xəstəxanalarda və metroda.\n“İndi səhiyyə naziri məruzə edir ki, bütün xəstəxanalarda generatorlar işləyib. Məndə olan məlumata görə bu, həqiqətə uyğun deyil. Bəzi xəstəxanalarda generatorlar işləməyib, ya olmayıb, ya qoşulmayıb, ya da ki, işlək vəziyyətdə olmayıb. Ona görə, siz gərək ciddi təftiş aparasınız, bütün ölkə üzrə xəstəxanalarda generatorların mövcudluğu və onların işlək vəziyyətdə olması haqqında həm komissiyaya, həm də mənə məruzə etməlisiniz”, - deyə prezident tapşırıb.


Oğuzun iki kəndinə içməli su verildi – Yenicag.Az\nAna Səhifə Cəmiyyət Oğuzun iki kəndinə içməli su verildi\nYeni Çağ Media Qrupu – İyun 01, 2018 - 00:46\nOğuzun Astarxanovka və Vladimirovka kəndləri keyfiyyətli içməli su ilə təmin olunub.\n“Azərsu” Açıq Səhmdar Cəmiyyətindən Yenicag.az-a verilən məlumata görə, kəndlərə içməli suyun verilməsi münasibətilə Astarxanovka kəndində keçirilən açılış mərasimində Oğuz rayon icra hakimiyyətinin başçısı Eyvaz Qurbanov regionlarda icra edilən kommunal infrastruktur layihələrinin əhəmiyyətindən danışıb.\n“Azərsu” ASC-nin sədr müavini Seymur Seyidov kəndlərin içməli su təchizatının yaxşılaşdırılması məqsədilə həyata keçirilən layihələr barədə məlumat verib. Bildirib ki, son illər əhalisinin sayı 630 min nəfər olan 520 kənd və qəsəbədə içməli su layihələri icra olunub. 2018-ci ildə əhalisinin sayı 61 min nəfər olan 41 yaşayış məntəqəsində yeni su təchizatı sistemləri yaradılacaq.\nOğuz rayonunun kəndlərini keyfiyyətli içməli su ilə təmin etmək üçün su mənbəyi Balaşüm-Söyüdlü magistral su kəməri seçilib. Layihə çərçivəsində kəndlərdə 20 km magistral və şəbəkə su xətləri çəkilib, əhalinin ümumi istifadəsi üçün 34 ədəd bulaq quraşdırılıb. Yeni layihənin icrasından Astraxanovka, Vladimirovka və Qarabulaq kəndinin 2000-dək sakini faydalanacaq. Artıq Astarxanovka və Vladimirovka kəndlərinə içməli su verilib, Qarabulaq kəndinə isə suyun verilməsi iyun ayının birinci ongünlüyündə təmin olunacaq.\n29 km uzunluğunda Balaşüm-Söyüdlü magistral su kəməri rayonun Xaçmaz kəndi yaxınlığındakı bulaq və çay sularından qidalanır. 2012-ci ildə icra edilmiş layihə çərçivəsində sugötürücü qurğular, ümumi tutumu 4600 kubmetr olan 11 ədəd su anbarı, magistral xətlər və paylayıcı su şəbəkələri inşa edilib. Yaradılmış infrastruktur hesabına Oğuz rayonunun Xaçmaz, Böyük Söyüdlü, Kərimli, Bayan, Bucaq, Muxas və Baş Daşağıl kəndinin 20 minədək sakininin içməli su təchizatı əsaslı şəkildə yaxşılaşdırılıb.\n2018-ci ildə “Azərsu” Açıq Səhmdar Cəmiyyəti tərəfindən dövlət investisiya layihəsi çərçivəsində Oğuz rayonu ilə yanaşı, Xızı, Ağdaş, Ucar və Masallı rayonlarının 11 kəndində içməli su layihəsi həyata keçiriləcək. Bu layihələrdən 15 min nəfər kənd sakini faydalanacaq.\nAzərsu, İçmeli su, Oğuz,


Nigeriyalı futbolçu: “Azərbaycana yenidən gəlməyə düşünmədən razılıq verdim”\n12:22 06 Mart 2019\n“Rəvan”dan ayrıldıqdan sonra mənə “İnter”, “Xəzər Lənkəran” və “Neftçi” klublarından təkliflər gəldi. Lakin agentimlə düşündük ki, digər Avropa klublarının təkliflərinə baxaq”. ONA-nın məlumatına görə, bunu Bakın “Səbail” klubunun nigeriyalı futbolçusu Oke Akpoveta deyib.\n2014-cü ildə ölkəmizdə oynamış hücumçu Azərbaycana qayıdışının necə reallaşdığına aydınlıq gətirib: “Uzun müddət Skandinaviyada olduqdan sonra həyatımda yeni bir cığır açmaq istəyirdim. Norveçdən, Cənubi Afrikadan təkliflərim var idi. Lakin Azərbaycana yenidən qayıtmaq istədim. Çünki buranı çox gözəl tanıyıram. Agentim soruşdu ki, belə bir variant var, sən Azərbaycana, Bakıya yenidən getmək istərdinmi? Düşünmədən razılıq verdim. Çünki Bakını çox yaxşı tanıyıram. Bilirsiniz ki, ailəliyəm, iki övladım var. Şəhərə onlar da yaxşı bələddirlər. Azərbaycanda mənimlə daha iki klub maraqlansa, “Səbail”i seçdim. Yeni yaranan klubdur, turnir cədvəlində mövqeyi yaxşıdır və bilirəm ki, burada məqsəd var. Kluba gələndən sonra düzgün qərar verdiyimə əmin oldum. Var gücümlə çalışacağam ki, komandamız öz hədəflərinə çatsın”.\nO, 5 mövsüm əvvəllə müqayisədə Premyer Liqanın inkişaf etdiyini də deyib: “Bayıl Arena” ilə bağlı bir fərqi də qeyd etmək istərdim. “Rəvan”da oynadığım dövrdə burada baza yox idi. Amma indi yeni və çox gözəl, hər cür şəraiti olan bazamız var. Bu da komanda üçün çox müsbət bir haldır”.\nO.Akpoveta klubunun saytına açıqlamasında “Səbail”in avrokubok şanslarını da dəyərləndirib: “Hər şey mümkündür. Hazırda turnir cədvəlində 3-cü yerdəyik. 1 və 2-ci yerdə olan komandalarla xal fərqimiz 8, 4-cü yerdə olanla 6 xaldır. Hər bir oyunçumuza inanıram. Hədəflərimiz var, buna görə mübarizə aparırıq. Mövsümün sonunda istəyimizə çatmaq üçün heç nə əsirgəmirik. İlin sonunda Avropa Liqasına vəsiqə qazanan komandalardan birinin “Səbail”ə olması üçün nə qədər gücümüz varsa, sərf edirik”.\nTeqlər: Səbail Akpoveta avrokubok


Tahir Kərimov Salyandakı villasını neçiyə satır? Lerik-Yardımlı bölgəsinə qar yağır — FOTO “Bilo” polis bölməsinə aparıldı – Fo Atəşkəs iriçaplı pulemyotlarla pozuldu Moqerini Rusiya ilə bağlı açıqlama verdi Bazarlarla bağlı qərar verildi “Seyid” öldürüldü “Total”-ın zavodunda partlayış “Bəşər Əsəd ölsə böhran düzələr”- AB Xorvatiya prezidentinin şərəfinə rəsmi ziyafət v Ana və oğlu qəzada öldü AŞPA-nın “isti” yay sessiyası davam edir\n23 İyun 2015 / 18:30 / Baxış sayı: 5 “Bu gün Azərbaycanda tənqidçi səslər susdurulub, siyasi fəallar isə həbsxanalara salınıb”. Avropa Şurasının internet səhifəsində yayılan xəbərə görə, AŞPA-nın baş katibi Ann Brasör yaz sessiyasının açılış nitqində Azərbaycanda insan haqlarının durumu haqda tənqidini bu sözlərlə başlayıb. Bakıda keçirilən Avropa Oyunları haqqında danışan AŞPA sədri Azərbaycan rəsmilərinə səslənib: “Bu durum Olimpiya Xartiyasının idealları və Avropa Şurasının dəyərləri və standartları ilə uzlaşırmı? Ümid edirəm ki, demokratik institutların fəaliyyəti ilə bağlı müzakirələrimiz durumun yaxşılaşmasına gətirib çıxaracaq”.\n“Avropa Şurasına üzv ölkələri qaçqınların yerləşdirilməsi məsələlərində birliyə və məsuliyyətə dəvət edirəm. Biz dərk etməliyik ki, bu, bizim ümumi problemimizdir və onu biz birlikdə çözməliyik”. Bu sözləri isə xanım Ann Brasör çıxışının Avropaya qaçqın axını ilə bağlı hissəsində deyib.\nXanım Brasör deputatları öz ölkələrinin parlamentlərində qaçqınların yerləşdirilməsi ilə bağlı dinləmələr keçirmək təşəbbüsü ilə çıxış etməyə çağırıb.\nAŞPA sədri Ukraynada da insan haqları ilə bağlı ciddi problemlər olduğunu deyib və bütün məsuliyyəti Rusiyanın üzərinə qoyub: “Konfliktdən əziyyət çəkən bölgələrdə insan haqlarının durumu olduqca gərgindir. Hər addımda insanlar qanunsuzluqla üzləşir, insan haqlarını, hüquq və azadlıqlarını pozanlar cəzalandırılmır, jurnalistlərin təhlükəsizliyi üçün təminat almaq mümkün olmur, beynəlxalq humanitar hüququn prinsipləri kobud şəkildə pozulur. Atəşkəs haqqında saziş əldə edilməsinə baxmayaraq bölgədə silahlar susmur, həlak olanların və qaçqınların sayı artır”.\nAŞPA sədri Avropa Şurasının Krımla bağlı narahatlığından da danışıb: “Krımda siyasi həbs, işgəncə, kobud rəftar, təqib çoxalmaqda davam edir. Durum bizi həddən artıq narahat etməkdədir. Təbii, biz problemin çözümünün nə qədər çətin olduğunu anlayırıq. Böhranın həll edilməsində, savaşın dayanmasında, qalıcı sülhün əldə edilməsində Rusiyanın həlledici rol oynadığını da çox yaxşı başa düşürük. Buna görə də beynəlxalq birliyi Rusiyanı hüquq normalarına əməl etmək üçün səylərini birləşdirməyə çağırırıq. Avropa Şurası olaraq biz səlahiyyətləri yanvarda təsdiq olunan Rusiya nümayəndə heyətinin mandatına çərşənbə günü yenidən baxacağıq”.\nAvropa Şurasının Parlament Assambleyasının yay sessiyasında Türkiyədə keçirilən 7 iyun seçkisi ilə bağlı hesabat dinlənib və qəbul edilib. Avropa Şurasının rəsmi səhifəsində yayılan xəbərə görə, sənəddə vətəndaşların seçkidə aktiv iştirakı xüsusi vurğulanıb: “Vətəndaşlar həm seçkiqabağı kampaniyada, həm də seçki günü yüksək fəallıq göstərib. Türkiyə qanunvericiliyinə görə, siyasi partiyalar parlamentdə təmsil olunmaq üçün ən azı səslərin 10 faizini toplamalıdırlar. Parlamentdə siyasi həyatın daha geniş spektrinin təmsil olunması üçün Türkiyə hökumətinə 10 faizlik həddi aşağı salmaq tövsiyə olunur”.\nSənəddə göstərilir ki, seçki yüksək professionallıqla təşkil olunub, əsas azadlıqlar təmin edilib. Qanun pozuntularına gəlincə, AŞPA-nın müşahidə missiyası bəzi bölgələrdə məntəqələrə hücumlar olduğunu vurğulayıb: “Biz partiya ofislərinə çoxsaylı hücumlardan, fiziki güc işlədilməsindən narahatıq. Bizə verilən bilgiyə görə, hökumət sözügedən faktlarla bağlı araşdırmalara başlayıb. Araşdırmaların qısa zamanda yekunlaşacağına, bu haqda ictimaiyyətə informasiya veriləcəyinə ümid edirik”.\nAŞPA-nın hesabatında Türkiyədə mediaya basqılar da yer alıb: “Hakimiyyəti tənqid edən media quruluşları və jurnalistlər siyasi partiya liderlərinin basıqısı və təqibi ilə üzləşir”.\nAvropa Şurası Parlament Assambleyasının yaz sessiyasına qonaq olaraq dəvət edilən Birləşmiş Millətlər Təşkilatının baş katibi Pan Gi Mun çıxışını regiondakı münaqişələr üzərində qurub. Baş katib BMT-nin Avropanı zorakı ekstremizm və antisemitizmlə, anti-müsəlman hücumlar da daxil olmaqla, istənilən ayrı-seçkiliyə qarşı mübarizədə dəstəkləyəcəyini vurğulayıb: “Biz Avropa Şurasının sadalanan problemlərin çözümü üçün göstərdiyi səyləri yüksək qiymətləndiririk. BMT terrorun qarşısının alınması üçün İnsan Haqları Konvensiyasına dəyişikliklər edilməsi təşəbbüsünü də bəyənir. Noyabrda BMT ekstremizmin ləğv edilməsi üçün xüsusi planı işə başlayacaq. Biz terror təhlükəsinin qarşısını almaq üçün digər tədbirlərlə yanaşı hərbi müdaxiləni də münasib görürük”.\nPan Gi Mun Avropanın ən böyük probleminə çevrilən miqrantlar məsələsinə də toxunub. Baş katib Avropa dövlətlərinı bu məsələdə məsuliyyəti bölüşməyi, qaçqınların yerləşdirilməsi, onlara iş, təhsil, və yaşayış yeri verilməsi, itkinlərin ailələrinə qovuşması üçün hüquq kanalları yaradılmasını tövsiyə edib.\nAŞPA-nın yay sessiyasındakı çıxışını Ukrayna böhranı haqda fikirləri ilə başa vuran baş katib Pan Gi Mun Rusiyanın Minsk razılaşmasının şərtlərinə əməl etməsi üçün beynəlxalq səyləri gücləndirməyə çağırıb. Baş katib deyib ki, konfliktin siyasi həllini tapması üçün mümkün vasitələrdən yararlanmaq gərəkdir: “İstənilən sülh anlaşması Ukraynanın ərazi bütövlüyü və suverenliyi çərçivəsində imzalanmalıdır”. Ann Brasör: “Azərbaycanda tənqidçilər susdurulub, siyasi məhbuslar həbsxanaya salınıb”; AŞPA Ankaranı seçkidə siyasi partiyalar üçün nəzərdə tutlan 10 faizlik həddi aşağı salmağa çağırıb; Rusiyanın AŞPA-dakı mandatı ləğv edilə bilər; Pan Gi Mun:“Ukrayna böhranı Ukraynanın ərazi bütövlüyü çərçivəsində çözülməlidir”


STP-nin təcili yardım komandası qəzaya düşən avtobusun sərnişinlərinə ilkin tibbi yardım göstərib - Frame.az\nSTP-nin təcili yardım komandası qəzaya düşən avtobusun sərnişinlərinə ilkin tibbi yardım göstərib\n12/05/2022 aquaviridis\t0 Comments\tSTP\nMayın 11-i saat 9 radələrində Bakı – Sumqayıt yolunda, Sumqayıt Texnologiyalar Parkının qarşısında sərnişin avtobusu qəzaya uğrayıb. Hadisə zamanı zərərçəkənlərə təxirəsalınmaz tibbi yardım göstərmək məqsədilə STP-nin SƏTƏM bölməsinin Tibb məntəqəsinin əməkdaşlarıdərhal hadisə yerinə yaxınlaşıblar. Qəzada 9 nəfərin yüngül xəsarət aldığı müəyyənləşdirilərəkonlara ilkin tibbi yardım göstərilib. 103 xidməti gəldikdən sonra xəsarət alanlar təkrar yoxlama üçün xəstəxanaya aparılıblar.\nHadisə ilə əlaqədar STP olaraq bildiririk ki, qəza edən avtobusun STP Şirkətlər Qrupuna aidiyyəti yoxdur və xəsarət alanlar içərisində STP əməkdaşı olmayıb.\n← Sığorta maarifləndirilməsi layihəsinin növbəti mərhələsi başlayıb\nBakıda ilk dəfə beynəlxalq piano festivalı təşkil ediləcək →


Mərkəzi Bank sərt pul siyasəti həyata keçirəcək » Reyting.az\nMərkəzi Bank sərt pul siyasəti həyata keçirəcək\nTarix: 31-12-2016 16:32 | Bölmə: İqtisadiyyat\nPul siyasəti qərarlarının inflyasiyaya təsirinin müəyyən zaman intervalı tələb etdiyini nəzərə alaraq Mərkəzi Bank fəaliyyətini qabaqlayıcı rejimdə həyata keçirməyə çalışacaq.\nReyting.az APA-ya istinadla xəbər verir ki, bu, Azərbaycan Respublikası Mərkəzi Bankının 2017-ci il üçün pul siyasətinin əsas istiqamətləri haqqında bəyanatında əksini tapıb.\nMərkəzi Bank nəzərə çatdırıb ki, 2017-ci ildə də inflyasiyanın məqbul səviyyədə saxlanılması üçün pul təklifi razılaşdırılmış pul proqramı çərçivəsində məqsədyönlü şəkildə tənzimlənəcək. Pul proqramı pul təklifi kanallarının effektiv nəzarətə götürülməsini təmin edəcək. Mərkəzi Bankda əlaqədar iqtisadi orqanların dəstəyi ilə yaradılacaq likvidliyin monitorinqi və qısamüddətli proqnozlaşdırılması sistemi pul bazasının məqsədyönlü idarə edilməsində mühüm rol oynayacaq.\nTədiyə balansı tarazlaşma prosesində olarkən (qeyd olunduğu kimi, üzən məzənnə bu prosesi dəstəkləyir) inflyasiyanın effektiv idarə olunması ilk növbədə sərt pul siyasətini tələb edir. Təcrübə göstərir ki, inflyasiya riskləri şəraitində iqtisadi artımın pul siyasəti vasitəsilə stimullaşdırılması effektli deyil. Bunu nəzərə alaraq, Mərkəzi Bank 2017-ci ildə pul təklifi kanallarını müvafiq pul proqramı vasitəsilə əhəmiyyətli məhdudlaşdıracaq və sərt pul siyasətini həyata keçirəcək. 2017-ci ildə də Mərkəzi Bank özünün likvidlik əməliyyatlarını pul təklifi üzrə razılaşdırılmış hədəf çərçivəsində həyata keçirəcək. Monetar islahatlar və üzən məzənnəyə keçid şəraitində pul bazası monetar siyasətin lövbərini təşkil edəcəkdir.\n2017-ci ildə də Mərkəzi Bank pul siyasətinin effektiv strateji çərçivəsi olan inflyasiyanın birbaşa hədəflənməsi rejiminin tətbiqinə hazırlıq istiqamətində səylərini davam etdirəcək. Bunun üçün Mərkəzi Bank çevik məzənnə rejiminin tətbiqini davam etdirəcək, pul bazasının pul siyasətinin etibarlı "bələdçisi”nə çevrilməsini təmin edəcək, analitik və proqnozlaşdırma potensialı gücləndirəcək, habelə, kommunikasiya və hesabatlığı təkmilləşdirəcək. Eyni zamanda maliyyə və kapital bazarı inkişaf etdikcə faiz dərəcələrinin Mərkəzi Bankın pul siyasətinin yeni lövbərinə çevrilməsi imkanlarına da baxılacaq. İnflyasiyanın hədəflənməsi rejiminə keçid şərtlərinin reallaşdırılması ilə yanaşı, pul siyasəti dizaynında baş verən qlobal dəyişikliklər, mərkəzi bankların hədəf perimetrinin və alət arsenalının genişləndirilməsi ilə bağlı son meyllər daim izlənəcək və bundan asılı olaraq pul siyasətinə zəruri dəyişikliklər ediləcək.


Kim olduğunu unutma... » Qadınla.Com - Qadınlar Birİncidir!\nKim olduğunu unutma...\nTarix: 28-11-2011, 23:37\nBilal adlı bir kölə var idi. Bir gün bu kölə Sultan Mahmudun köləsi olur. Sultan, köləni gözəl xarakterinə görə çox sevir. Bu kölə Sultanın elə etibarını qazanır ki, bütün sultanlığın xəzinəsi ona etibar edilir. Bu vəziyyəti görən saray sakinləri isə çox narahat olurlar. Paxıllıqları onlara gecə rahat yatmağa imkan vermir. Bir kölənin saray xəzinədarı olmasını həzm edə bilmirlər. Bu düşüncələr içində saray adamları Sultanın gəzdiyi, keçdiyi hər yerdə kölənin əleyhinə danışmağa başlayır və bununla da onu Sultanın gözündən salmağa çalışırlar. Bir gün Sultanın hüzurunda bir saray sakini digərinə deyir: "Kölə Bilalın tez-tez xəzinəyə getdiyini bilirsən? Onun qızılları oğurladığına adım kimi əminəm." Sultan qulaqlarına inanmır, bunu öz gözləri ilə görmək istəyir. Divara kiçik deşik açdırır və baş verənləri seyr etməyə başlayır. Görür ki, kölə səssizcə xəzinəyə gəlir, qapını arxadan bağlayır və sandıqlara doğru gedir. Sandıqların birini açıb içindən boxça çıxarır. Boxçanı açır və içindən kölə olarkən geydiyi cırıq, köhnə paltarı çıxararaq aynanın qarşısına keçir. Öz-özünə "əvvəllər bu paltarı geyindiyin günləri xatırlayırsan? Bir heç idin sən!..." - deyir. Olsa-olsa bir satışa çıxarılan kölə idin. ALLAH sənə Sultanın əli ilə bəlkə də heç layiq olmadığın nemətləri verdi. Heç zaman haradan gəldiyini unutma! Çünki, mal-mülk insanın hafizəsini zəiflədir, unutqanlığa səbəb olur. "İndi sən də, imkanca səndən aşağı olanlara yuxarıdan aşağı baxma. Daima xatırla Bilal, daima!" -deyib, sandığı bağlayir və səssizcə qapıya yaxınlaşır. Xəzinədən çıxarkən birdən Sultanla üz-üzə gəlir. Sultan gözlərini Bilala zilləyib dayanır, gözlərindən yaşlar axır, danışmaqda çətinlik çəkir. Sultan Mahmud: "Bu günə qədər qızıllarımın xəzinədarı idin, amma indi...qəlbimin xəzinədarısan. Mənə mənim də qarşısında bir heç olduğum SULTANımın hüzurunda necə davranmalı olduğumu öyrətdin." - deyir. loading... 20


“Azərbaycan multikulturalizm ənənələri sahəsində mütləq liderdir”\nMark Şnayer: “Dünya ictimaiyyəti mədəniyyətlərarası dialoq ideyalarına bu dərəcədə sadiq olan ölkəni qiymətləndirməlidir”\n“Mən Azərbaycanı digər 57 müsəlman ölkəsi ilə müqayisə etməyi xoşlayıram. Açıq-aşkardır ki, sizin ölkəniz multikulturalizm ənənələri sahəsində mütləq liderdir. Söhbət təkcə Prezident İlham Əliyevin bütün beynəlxalq konfranslarda, o cümlədən “Bakı Prosesi” çərçivəsində tolerantlıq ideyalarının təbliğinə şəxsi sədaqətindən yox, həmçinin özündə dözümlülük və dinc yanaşı yaşamağı ehtiva edən bu dəyərlərin Azərbaycan cəmiyyətinin əsasını təşkil etməsindən gedir. Mədəniyyətlərarası və dinlərarası dialoq və qarşılıqlı anlaşma yüz illər boyu Azərbaycan cəmiyyətinin əsası olub və belə olaraq da qalır. Bu, yeni platforma deyil, öz-özlüyündə unikal hadisədir”.\nBu sözləri ABŞ Etnik Anlaşma Fondunun prezidenti, ravvin Mark Şnayer AZƏRTAC-a müsahibəsində deyib. Azərbaycanda tolerantlıq ənənələrindən, bu dəyərlərin bütün dünyada təbliği istiqamətində Prezident İlham Əliyevin və Birinci vitse-prezident Mehriban xanım Əliyevanın səylərindən bəhs edən M.Şnayer deyib ki, Azərbaycana tez-tez səfər edir və mədəniyyətlərarası və dinlərarası dialoq üzrə bir çox qlobal konfranslarda iştirak edir. “Qeyd etmək vacibdir ki, bütün bu illər ərzində Birinci vitse-prezident Azərbaycanı mədəniyyətlərarası platformada dünyanın paytaxtına çevirmək üçün şəxsi səylərini əsirgəməyib. Bunun sayəsində o, bütün dünyadakı müsəlman qadınların əksəriyyətini ruhlandırıb. Heyrətamiz haldır ki, onun liderliyinin atributları, humanizm və dözümlülük dəyərlərinə sədaqət prinsipləri Azərbaycan cəmiyyətinin təməlini təşkil edən ənənələrə uyğundur”, - deyə M.Şnayer bildirib.\nABŞ Etnik Anlaşma Fondunun prezidenti, həmçinin Azərbaycandakı yəhudi icması haqqında da danışıb: “Azərbaycan yəhudilərindən söz düşmüşkən, qeyd etməliyəm ki, bu icma öz-özlüyündə bir fenomendir. Maraqlıdır ki, əhalisinin əksəriyyəti müsəlman olan bu ölkədə 25 minlik yəhudi icması mövcuddur. Bu insanlar öz dininə sərbəst şəkildə etiqad etməklə və sülh şəraitində yaşamaqla yanaşı, həmçinin Azərbaycan xalqı, Prezident İlham Əliyev və birinci xanım Mehriban Əliyeva tərəfindən sevilirlər. Mən bu ilin mayında Bakıya səfərim zamanı ilk koşer restoranının açılışında iştirak etdim. Bu, mədəni nöqteyi-nəzərdən qeyri-adi təcrübə idi. Azərbaycan mədəniyyətlərarası və dinlərarası dialoq, dinc yanaşı yaşamaq ideyalarının İslam dünyasında təbliği, İsraillə və bütün dünyadakı yəhudi icmaları ilə dostluq əlaqələri üzrə aparıcı ölkədir”.\nRavvin Şnayer fikrinə bu sözlərlə yekun vurub: “Mən Azərbaycandan söz açanda, səs tonumda həmişə ruh yüksəkliyi hiss etmək mümkündür. Şadam ki, bu cür ölkə mövcuddur və dünya ictimaiyyəti mədəniyyətlərarası dialoq və dinc yanaşı yaşamaq ideyalarına bu dərəcədə sadiq olan ölkəni qiymətləndirməlidir”.


16:40 30.07.2016 (Yenilənib 18:26 30.07.2016) Qısa URL\nƏrdoğan: Bu ölkələrlə formal olaraq diplomatik münasibətlər davam etsə də, ürəyimizdə əsla yerləri yoxdur.\nBAKI, 30 iyul – Sputnik. Türkiyə prezidenti Rəcəb Tayyib Ərdoğan dünənki çıxışında Qərb ölkələrini sərt tənqid edib. O, Fətullahçı Terror Təşkilatının 15 iyulda çevriliş cəhdi nəticəsində 237 nəfərin şəhid olduğunu xatırladaraq: “Amma hələ Qərbdən ölkəmizə başsağlığı üçün gələn olmayıb”, — deyib.\nSputnik TRT-yə istinadə xəbər verir ki, Ərdoğan Prezidentlik iqamətgahındakı çıxışı zamanı bunları deyib: “Vətən xainlərinin çevrilişə cəhd etdikləri gecə, 2191 vətəndaşımız yaralayıb. Bunu ancaq kafir edər. Bunu “Mən müsəlmanam, mən türkəm” deyən biri edə bilərmi? Bunların bu millətlə əlaqəsi yoxdur. Bunlar mənim əsgərimin, polisimin içinə sızıb, dövlət təşkilatlarımızın içinə sızıb. Bəziləri bizə ağıl verir. Qərbdən “keçmiş olsun” deyir, sonra qayıdırlar ki, “Vəzifəsindən, işdən çıxarılanlarla bağlı narahatıq”. Siz öz işinizlə məşğul olun. Mənim ölkəmdə çevirilişə cəhd olacaq, 237 şəhidim, 2191 yaralım olacaq, sən də bir başsağlığı verib, arxasınca nəsihət verəcəksənsə, get, o ağlı sən özünə ver”.\nƏrdoğan FETÖ terror təşkilatının 40 illik keçmişi olduğunu, amma bu problemi 20 saatda həll etdiklərini, minlərlə olsa belə, idarələrin onlardan tam təmizlənməyə davam edəcəyini, bu barədə xalqın da hökumətlə bərabər mübarizə apardığını vurğulayıb və fikirlərini bu sözlərlə ifadə edib: “Əgər 15 iyulda çevriliş baş tutsaydı, hər kəs üçün 16 iyuldan etibarən tamam başqa həyat başlayacaqdı. Amma millətimiz ortadakı təhdidi görüncə çevriliş cəhdinə qarşı çıxdı, dövlətinin və rəhbərliyinin yanında oldu. Siyasi düşüncəsi fərqli olan insanlar belə bir araya gəldi, gələcəyə ümid bəxş etdi. Bu gün Türkiyənin yolu daha işıqlı və daha aydındır. Ancaq gələcəyə baxmaq zamanıdır. 15 iyulu dövlət və millət olaraq bir başlanğıc təqviminə çevirməliyik”.\nƏrdoğan digər terror qruplarına qarşı da kəskin olduqlarını bildirib və belə deyib: “FETÖ, PKK və DAEŞ kimi bütün terror təşkilatlarının başını əzməkdə də ən kiçik tərəddüd keçirməyəcəyik. Suriyada, İraqda və Liviyada oynanılan oyunları da pozacağıq. Dünyanın hər yerində oynanılan oyunları pozacağıq. Bunların heç biri Türkiyədə yaşananlardan fərqli deyil, hamısı eyni ssenarinin fərqli səhnələridir. Alçaqcasına qətl edilən 237 vətəndaşımıza başsağlığı diləməyənlər, “çevriliş edənlərə pis rəftar etmə” deyənlər, açıq deyirəm, demək, millətimizin gələcəyinə görə narahat deyil və bizim dostumuz ola bilməz. Bu ölkələrlə formal olaraq diplomatik münasibətlər davam etsə də, ürəyimizdə əsla yerləri yoxdur."\nTürkiyənin Baş naziri Binəli Yıldırım da mərasimdə çıxış edib, şəhidlərin qanını yerdə qoymayacaqlarını bu sözlərlə bildirib: "Bu gün ən böyük tərif əziz şəhidlərin ruhu üçündür. 15 iyul gecəsinə qədər o qəhrəmanlar yalnız sizin övladlarınız idisə, bu gün bu şəhidlər bütün türk millətinin övladlarıdır… Xalqın gücü tankın gücünü məğlub etdi. Türkiyə Silahlı Qüvvələri içindən Fətullahçı Terror Təşkilatı FETÖ ünsürlərini təmizlədik. Bütün terrorçular və təhrikçilər tək-tək ayırd ediləcək. Bizə maşa uzadanların əlini qırarıq."


BMqT Əmək miqrasiyası idarəçiliyinə və əməkçi miqrantların müdafiəsinə dair seminar keçirir - Biznes portal Finance Time\nBMqT Əmək miqrasiyası idarəçiliyinə və əməkçi miqrantların müdafiəsinə dair seminar keçirir\nBakı, FinanceTime. BMT-nin Miqrasiya Agentliyi olan Beynəlxalq Miqrasiya Təşkilatının (BMqT) Azərbaycandakı Nümayəndəliyi11-12 iyun 2019-cu il tarixlərində Hyatt Regency İclas və Konfrans Mərkəzinin Şuşa zalındaAzərbaycan dövlət qurumlarının, özəl sektor nümayəndələrinin və beynəlxalq ekspertlərin iştirakı ilə Əmək miqrasiyası idarəçiliyinə və əməkçi miqrantların müdafiəsinə dair iki günlük seminar keçirir. Seminarın keçirilməsində əsas məqsəd ən yaxşı təcrübələrin öyrənilməsi, mövzu üzrə fikir mübadiləsi və mövcud çətinlikləri müzakirə etməkdir.\nTədbir Azərbaycan hökuməti ilə əməkdaşlıqda ABŞ Dövlət Departamentinin Narkotiklər və Hüquq Mühafizəyə dair Beynəlxalq Məsələlər üzrə Bürosu (INL) tərəfindən maliyyələşdirilən “Azərbaycanda potensialların artırılması və texniki dəstək vasitəsilə insan alverinə qarşı mübarizənin səmərəliliyi üçün əməkdaşlığın gücləndirilməsi – VI Faza” layihəsi çərçivəsində həyata keçirilir. Layihənin məqsədi Azərbaycan hökumətini insan alveri və transmilli mütəşəkkil cinayətkarlığa qarşı mübarizədə dəstəkləmək və bu sahədə yerinə yetirilən milli səylərə töhfə verməkdən ibarətdir.\nSeminarın ilkin gündəliyi elektron poçt vasitəsilə diqqətinizə çatdırılır.\nTədbirimizdə sizin nümayəndəni görməkdən məmnun olardıq.\nQeyd olunan məsələlərlə bağlı əlavə məlumata ehtiyac olduğu təqdirdə BMqT-nin əməkdaşı Pərvin Vəliyeva ilə 465 90 71 / 72 (daxili nömrə 121) nömrəsi və ya pvaliyeva@iom.int e-poçt ünvanı vasitəsi ilə əlaqə saxlaya bilərsiniz.


Tuesday, 24 May 2022 03:33\nSerena Uilliams: "Hər bir qızın həyatında bir az sürətə ehtiyacı var"\nSənübər Qocayeva\t 30 May 2021 00:09\nDünyaca məşhur tennis ustasi amerikalı Serena Uilliams Monako Qran prisinə təşrif buyuran qonaqların sırasında idi. Aston Martin komandasının marka üzvi olan Serenaya gün ərzində VİP xidmət göstərilib. Paddok ilə ətraflı tanış olan Uilliams, daha sonra Vantage və DBX təhlükəsizlik maşınları da göstərillib.\nABŞ ulduzu, Mercedes qarajının önündə video çəkərək yaxın dostu Hemiltona dəstək oldu. Sosial şəbəkələrdə dərhal yayılan video görüntüdə Serena “Bu mənim ən yaxın dostumdur” paylaşımını edib.\nYarışdan sonra Aston Martin nümayəndəsinə verdiyi müsahibədə bu sözləri deyib: "Burada olmaq həqiqətən çox möhtəşəmdir. Aston Martin heyətinin 31 ildən çox yarışlara qatılmadığını bilirəm və bu uzun müddətdən sonra markanın bir hissəsi olmağıma çox xoşbəxtəm. Formula 1 yarışlarının dünyanın hər yerində azarkeşləri var. Burada olan atmosferi çox sevirəm, xüsüsən də Monakonu. Aston Martin brendinə nəzər yetirildikdə dizayn üslubundan ilham alaraq çox güman sürət də hiss olunur. Hər bir qızın həyatında bir az sürətə ehtiyacı var “.